Ο Κωστής Σιμιτσής «καρφώνει» τη Διοίκηση Τσανάκα: Στην καλύτερη ασύστολη ψηφοθηρία, στη χειρότερη... ας μην το συζητήσουμε καλύτερα! - KAVALA POST\nΚριτική του τ. δημάρχου Καβάλας για το πλήθος, τον χρόνο διεξαγωγής και το υπέρογκο κόστος των εκδηλώσεων που διοργανώνει ή στηρίζει οικονομικά ο δήμος Καβάλας\n18|09|2017 | 07:07\nΗ συζήτηση για τις εκδηλώσεις που διοργανώνει ή στηρίζει οικονομικά ο δήμος Καβάλας που «άνοιξε» στην τελευταία συνεδρίαση του Δημοτικού Συμβουλίου Καβάλας με αφορμή τη συζήτηση του οικονομικού απολογισμού της Διοίκησης για το έτος 2016 (διαβάστε το σχετικό ρεπορτάζ εδώ) συνεχίζεται στο… facebook\nΜε ένα μακροσκελές κείμενό του που επέλεξε να δημοσιεύσει (σε συνέχειες) στον «τοίχο» του ο Κωστής Σιμιτσής διατυπώνει τόσο τους «προβληματισμούς» σχετικά με το πλήθος, τον χρόνο διεξαγωγής αλλά και το κόστος των εκδηλώσεων αυτών -που πέρυσι ξεπέρασαν το 1 εκ. ευρώ- όσο και μια σειρά προτάσεων για καλύτερη διαχείριση των οικονομικών και διαμόρφωση μιας «πολιτικής» που θα αποφέρει περισσότερα οφέλη για τον δήμο Καβάλας και τους δημότες.\nΟ τ. δήμαρχος Καβάλας ζητάει, πρόγραμμα, σχέδιο και απολογισμό, υπογραμίζοντας ότι η διαφάνεια αποτελεί την καλύτερη διαφήμιση για τις εκδηλώσεις, ενώ για τον επίλογό του «δανείζεται» την περιβόητη έκφραση «Λεφτά… υπάρχουν»!\nΑκολουθεί το πλήρες κείμενο της ανάρτησης Σιμιτσή.\n«Τον τελευταίο καιρό έχει αρχίσει να συζητιέται το θέμα των εκδηλώσεων που διοργανώνει ή στις οποίες συμμετέχει ο Δήμος Καβάλας. Όλοι συμφωνούμε πως πρέπει να γίνονται εκδηλώσεις. Είναι χρήσιμες και απαραίτητες για μια σειρά λόγους. Προσφέρουν πολιτισμό, αναψυχή σε σκοτεινούς καιρούς, κίνηση τουριστική που βοηθάει την τοπική αγορά.\nΞέρουμε όμως το πραγματικό τους κόστος; Μήπως γίνεται σπατάλη χρημάτων και εργατοωρών; Μήπως όσα ξοδεύονται θα μπορούσαν να αξιοποιηθούν καλύτερα;\nΑπό τον Απολογισμό του 2016 προέκυψε ότι ο Δήμος Καβάλας “επένδυσε” το 2016 περισσότερα από 1.100.000€ σε παρόμοιες δραστηριότητες. Πόσες από αυτές θυμόμαστε σήμερα; Τι αποτύπωμα άφησαν στην πολιτιστική, αθλητική, οικονομική ζωή της πόλης;\nΦέτος τα φαινόμενα αυτά επαναλήφθηκαν ακόμη πιο έντονα. Στον κόσμο άρχισε να πλανάται η εντύπωση στον κόσμο πως η διαχείριση δεν είναι ενάρετη. Στην καλύτερη περίπτωση γίνεται ασύστολη ψηφοθηρία -την χειρότερη ας μη τη συζητήσουμε καλύτερα.\nΠαρά τις κριτικές από όλες τις δημοτικές παρατάξεις της αντιπολίτευσης η δήμαρχος υπεραμύνθηκε της τακτικής αυτής διακηρύσσοντας στο δημοτικό συμβούλιο “έφερα το χαμόγελο στα πρόσωπα των Καβαλιωτων” και “ζωντάνεψα την Καβάλα, που ήταν πεθαμένη”. Υπερβολές; Αυταπάτες;\nΔεν θέλω να θυμίσω τι έλεγε στο παρελθόν σε βάρος ΟΛΩΝ των εκδηλώσεων. Ούτε επιθυμώ να υπεισέλθω σε λεπτομέρειες και περιπτωσιολογίες. Άλλωστε καθένας έχει τα προσωπικά του κριτήρια, οπότε είναι ανώφελη οποιαδήποτε συζήτηση σχετικά με το αν κάποια συγκεκριμένη εκδήλωση πρέπει ή δεν πρέπει να χρηματοδοτείται.\nΣτο κάτω – κάτω θα πρέπει επιτέλους να κοιτάξουμε το μέλλον του τόπου μας αφήνοντας κατά μέρος πικρίες ή σχολιασμούςτου παρελθόντος. Κυρίως προσπερνώντας τις κακές και ανυπόληπτες πρακτικές. Κι αυτό μπορεί να γίνει με τη θέσπιση κανόνων. Ώστε να μη γίνεται διασπάθιση του δημοτικού χρήματος (με εκδηλώσεις που δεν αξίζουν τα λεφτά τους), οι διάφοροι φορείς να αναλάβουν πιο ουσιαστικό ρόλο και η πόλη να αποκτήσει πολυδιάστατα οφέλη.\nΕκείνα που κατά τη γνώμη μου πρέπει να παρουσιαστούν σε δημόσιο διάλογο είναι το ΠΡΟΓΡΑΜΜΑ και το ΣΧΕΔΙΟ. Είναι αλληλένδετα, το ένα συμπληρώνει το άλλο και το βελτιώνει ταυτόχρονα.\nΩς ΠΡΟΓΡΑΜΜΑ εννοώ την έγκαιρη χρονολόγηση των εκδηλώσεων της επόμενης χρονιάς. Οι τοπικοί σύλλογοι στις συνοικίες ή τα χωριά είναι παράλογο να μη προγραμματίζουν πριν από αρκετούς μήνες τις επαναλαμβανόμενες ετησίως εορτές τους. Το ίδιο και ο Δήμος για τις εκδηλώσεις επετειακού ή θεσμικού πλέον χαρακτήρα. Θεωρώ πως είναι εφικτό να οριστεί εκ των προτέρων ένα ικανοποιητικό ποσό στον προϋπολογισμό του Δήμου και από εκεί να χρηματοδοτούνται αυτές οι εκδηλώσεις χωρίς να επιτρέπεται καμιά παρέκκλιση. Μάλιστα, ένα καλό βήμα για την οικονομική ενηλικίωση των συλλόγων θα ήταν η αυτοδιαχείριση του ποσού που τους αναλογεί, δηλαδή με συλλογική απόφαση οι ίδιοι να ορίσουν το ύψος της επιχορήγησης που θα λάβουν για τις εκδηλώσεις τους της επόμενης χρονιάς. Και όχι να επιδίδονται σε ένα πρωταθλητισμό ιδεών και επαιτείας προς τον Δήμο για εκδηλώσεις της τελευταίας στιγμής. Μέχρι τώρα οι συνοικιακό σύλλογοι έχουν δείξει ότι συνεργάζονται και μπορούν να συντονιστούν. Άρα μπορούν και περισσότερα.\nΩς ΣΧΕΔΙΟ εννοώ την εναρμόνιση των εκδηλώσεων που γίνονται για τους Καβαλιώτες με εκείνες που φιλοδοξούν να έχουν και άλλους σκοπούς, κυρίως σε σχέση με την πολιτιστική, την αθλητική, την τουριστική και την οικονομική ανάπτυξη. Άλλο είναι να κάνεις εκδηλώσεις για να έρθουν τουρίστες (πχ μια συναυλία ροκ μουσικής) και άλλο για να διασκεδάσεις αυτούς που βρίσκονται στην πόλη έτσι κι αλλιώς. Πόσο ωφελείται η πόλη αν ο Δήμος διοργανώσει ένα αθλητικό γεγονός στην καρδιά του καλοκαιριού, όταν όλα τα ξενοδοχεία είναι γεμάτα τουρίστες, και οι ενδιαφερόμενοι αναγκάζονται να διανυκτερεύσουν στο Δοξάτο ή την Κεραμωτή; Πόσοι ξένοι μουσικόφιλοι μπορούν να χωρέσουν σε μια σπουδαία συναυλία μέσα στο Φρούριο, και πόσοι θα προλάβουν να έρθουν αν αυτή ανακοινώνεται διεθνώς ένα-δυο μήνες πριν;\nΤέλος, κάθε έντιμη και ενάρετη διαχείριση συναρτάται αναπόφευκτα με τον ΑΠΟΛΟΓΙΣΜΟ, ο οποίος πρέπει να μην είναι συνοπτικός αλλά αναλυτικός, διευκρινιστικός, ουσιαστικός. Η διαφάνεια αποτελεί την καλύτερη διαφήμιση των εκδηλώσεων!\nΚαταλήγοντας, παραθέτω μερικές προτάσεις για το μέλλον, ώστε οι εκδηλώσεις να αποκτήσουν ουσιαστικό περιεχόμενο και όφελος οικονομικό (πέραν δηλαδή του αρχικού προγραμματικού στόχου καθεμιάς, που είναι ο πολιτισμός για μια πολιτιστική εκδήλωση, ο αθλητισμός για μια αθλητική, ο μορφωτικός για μια επιστημονική κοκ).\nΟι μεγάλες διοργανώσεις στίβου και κολύμβησης να μη γίνονται Ιούλιο ή η Αύγουστο.\nΟι μείζονες πολιτιστικές εκδηλώσεις (πχ Φεστιβάλ Φιλίππων) να απλωθούν και στον χειμώνα.\nΝα επανέλθει η εβδομάδα μεσογειακής ποίησης και να γίνεται τον χειμώνα ή την άνοιξη.\nΝα αποκτήσει ο Δήμος μια καπναποθήκη και να τη μετατρέψει σε συναυλιακό – συνεδριακό χώρο.\nΝα μετατρέψει έναν ανοικτό υπαίθριο χώρο έξω από την πόλη σε χώρο μεγάλων καλοκαιρινών νεανικών συναυλιών σύγχρονης μουσικής.\nΝα φτιάξει μεγάλο ανοιχτό χώρο για διοργάνωση καλοκαιρινών σεμιναρίων, summer school κλπ, για φοιτητές και νεαρούς επιστήμονες σε συνεργασία με το ΤΕΙ και το ΔΠΘ, αξιοποιώντας έτσι και το νεοπαγές δίκτυο καβαλιωτών πανεπιστημιακών.\nΌπως έχει αποδειχθεί, “λεφτά υπάρχουν”! Πρέπει όμως να αξιοποιούνται σωστά.\nΕπίμετρο: Παραδείγματα υπερβολικής χρηματοδότησης\nΗ συνάντηση των Μουσικών Σχολείων κόστισε πάνω από 100.000€.\nΈνα φεστιβάλ παιχνιδιών πάνω από 20.000€.\nΟ φετινός εορτασμός των 60χρονων του Φεστιβάλ Φιλίππων εκτίναξε τον προϋπολογισμό στις 150.000 (ενώ τα τελευταία χρόνια το ΦΦ κόστιζε παγίως 70.000€). Οι ενδιαφέρουσες συμπληρωματικές εκδηλώσεις που απευθύνονταν, όπως αποδείχθηκε, σε ελάχιστους θεατές θα μπορούσαν να ενταχθούν στον ετήσιο κύκλο παραστάσεων του ΔΗΠΕΘΕ, το οποίο ο Δήμος χρηματοδοτεί με άλλες 400.000€ ετησίως για να μας δείχνει δικές του ή ξένες θεατρικές παραστάσεις. Έτσι θα εξοικονομούνταν 70.000€.\nΜια αθλητική διήμερη διοργάνωση με τρία αθλήματα κόστισε στον Δήμο γύρω στις 4.000€ και ένας αγώνας δρόμου μια βδομάδα μετά τον επιβαρύνει με 20.000€. Η διαφορά είναι περίεργη. Τι έφταιξε;\nΤο τουρνουά ράγκμπι είναι θεαματικό αλλά αφορά λίγους. Κι όμως κοστίζει 20.000€.\nΤο “Κοσμόπολις” αγαπιέται από τον κόσμο. Το κόστος του πέρσι ανήλθε σε 215.000€, δηλαδή 53.750€ κάθε μέρα. Φέτος τα ίδια πάλι.Έγιναν προσπάθειες να χαμηλώσουν οι δαπάνες; Θυμίζω πως τα χορευτικά συγκροτήματα φιλοξενούνται δωρεάν στις Σπουδαστικές Εστίες του ΤΕΙ (εκτός από τα έτη 2009 και 2010, που γινόταν συντήρηση των κτηρίων, οπότε δεν είχαμε “Κοσμόπολις”).\nΜια συναυλία τοπικών συγκροτημάτων έγινε φέτος για την ενίσχυση φιλανθρωπικού σωματείου (από τα εισιτήρια). Ο Δήμος έδωσε 20.000€ και οι εισπράξεις ανήλθαν στο ποσό των 2.500€. Έγινε κάτι λάθος; Όχι. Απλά βρήκαν εύκολα λεφτά και τα ξοδεύουν.\nΣε πρόσφατη εκδήλωση κάποιοι πωλούσαν το “χρωματιστό” υλικό παρά το γεγονός ότι οι διοργανωτές χρηματοδοτήθηκαν από τη Δημωφέλεια.\nΤο Φεστιβάλ Παπαϊωάννου κόστιζε περίπου 12.000€ κάθε φορά. Το 2015 και το 2016 ο λογαριασμός ξεπέρασε τις 80.000€ συνολικά. Φέτος εντελώς αναίτια το Φεςτιβάλ δεν έγινε χωρίς να φταίει το οικονομικό. Άρα κακός σχεδιασμός που πετά στα σκουπίδια τις προσπάθειες και τα έξοδα των προηγούμενων ετών.\nΣτα χρήματα που ξοδεύονται για τις εκδηλώσεις θα πρέπει να προσθέσουμε την εργασία του προσωπικού του Δήμου. Εκατοντάδες εργατοώρες και υλικά καταναλώνονται για το στήσιμο των εξεδρών, για την ηλεκτροδότηση των χώρων, για την καθαριότητα πριν και μετά. Την ίδια στιγμή τα σχολεία αφέθηκαν φέτος χωρίς συντηρήσεις και εργασίες, όπως παραπονούνται οι διευθυντές τους.\nΚωστής Σιμιτσής: «Όλα τα λεφτά στα γήπεδα και στα πανηγύρια»!\nΗ παράταξη Τσανάκα ανησυχεί για τον «κατήφορο» της ΔΕΥΑΚ και «βλέπει»… χρεοκοπία!\nΣυνεδρίαση Οικονομικής Επιτροπής δήμου Καβάλας 23.03.2018 [όλα τα θέματα]\n20|03|2018 | 13:49\n10|05|2019 | 07:15


AHDONI: Θρησκείαν δεν αλλάζομεν εμείς, ούτε την πουλούμεν! -............ Στρατηγός Μακρυγιάννης\nΘρησκείαν δεν αλλάζομεν εμείς, ούτε την πουλούμεν! -............ Στρατηγός Μακρυγιάννης\nΜάθαινα από ανθρώπους τίμιους ότι η κατήχηση των ξένων αναντίον της θρησκείας μας προοδεύει. Τότε κάπνισαν τα μάτια μου. Πάγω εις τον κουμπάρο μου τον Κωλέτη, τον παίρνω σε μίαν κάμαρη, του λέγω πως ήρθε εις αυτείνη την πατρίδα, ξυπόλυτος, γυμνός. Οι άλλοι γιατροί οπού ᾿ρθαν φέραν κι᾿ από ᾿να γλυστήρι και γιατρικά και τήραγαν τους αστενείς "Εσύ, του είπα, ούτε αυτά ήφερες, ούτε αστενείς κύταξες. Ετιμήθης, δοξάστης από την πατρίδα σου. Γιόμωσες σταυρούς, χρήματα δεν μας αφίνεις πλέον ήσυχους να ζήσουμεν εδώ εις την ματοκυλισμένη μας πατρίδα με την θρησκεία μας, αλλά μας τζαλαπατάς και μας διαιρείς;» Αφού του είπα πολλά, του λέγω «Γνωρίζομεν τις ενέργειες τις μυστικές των ξένων οπού εργάζονται δια την θρησκεία μας θρησκείαν δεν αλλάζομεν εμείς, ούτε την πουλούμεν!\nΑναρτήθηκε από ΔΗΜΗΤΡΙΟΣ στις 11/23/2011 04:15:00 μ.μ.


“354/2011 Απόφαση Δ.Σ. για την εκλογή εκπροσώπων στη Γενική Συνέλευση της Π.Ε.Δ. Θεσσαλίας” | ΔΗΜΟΣ ΠΥΛΗΣ\n13 Σεπ 2011 09 Νοέ 2014 ΔΗΜΟΥ "354/2011 Απόφαση Δ.Σ. για την εκλογή εκπροσώπων στη Γενική Συνέλευση της Π.Ε.Δ. Θεσσαλίας"\nΕΛΛΗΝΙΚΗ ΔΗΜΟΚΡΑΤΙΑ Πύλη, 13 Σεπτεμβρίου 2011\nΝΟΜΟΣ ΤΡΙΚΑΛΩΝ Αριθμ. Πρωτ. 22417\nΑπό τα πρακτικά της αριθμ. 12/2011 τακτικής συνεδρίασης του Δ.Σ.\nΘ Ε Μ Α: Εκλογή εκπροσώπων Δημοτικού Συμβουλίου Δήμου Πύλης στη Γενική Συνέλευση της Περιφερειακής Ένωσης Δήμων Θεσσαλίας.\nΣτην Λυγαριά και στην αίθουσα συνεδριάσεων του Δημοτικού Καταστήματος, στη Δημοτική Ενότητα Γόμφων του Δήμου Πύλης, σήμερα, στις δώδεκα (12) Σεπτεμβρίου 2011, ημέρα Δευτέρα και ώρα 19.00, συνήλθε σε δημόσια τακτική συνεδρίαση το Δημοτικό Συμβούλιο του Δήμου Πύλης, ύστερα από την αριθμ. 21976/8-9-2011 έγγραφη πρόσκληση του Προέδρου του Δημοτικού Συμβουλίου, που δημοσιεύθηκε και επιδόθηκε χωριστά σε καθένα από τα μέλη του Δημοτικού Συμβουλίου, στους Προέδρους/Εκπροσώπους των Τοπικών Κοινοτήτων και στον κ. Δήμαρχο, σύμφωνα με τις διατάξεις του άρθρου 67 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης».\n01. Παναγιώτου Π. Γεώργιος (Πρόεδρος του Δ.Σ.) 1. Κωστούλας Κ. Μιχαήλ\n02. Κουτσονάσιος Αθ. Ιωάννης 2.\n03. Πλεξίδας Δ. Ευθύμιος 3.\n04. Πάλλας Κ. Βάιος\n05. Τόλιας Ν. Νικόλαος που δεν παραβρέθηκαν αν και\n06. Μαγκούτης Α. Δημήτριος κλήθηκαν νόμιμα.\n07. Μπουζιώκας Θ.Κωνσταντίνος\n08. Πλαβός Β. Αθανάσιος\n09. Τεντολούρης Κ. Πέτρος\n10. Καλαντζής Β. Δημήτριος\n11. Μπουροκώστα – Βίτσα Α. Βάια\n12. Θέος Δ. Φώτιος\n13. Δούλαλας Η. Κωνσταντίνος\n14. Λέφας Χ. Παναγιώτης\n15. Σουφλιάς Α. Ιωάννης\n16. Μπαλάς Α. Βασίλειος\n17. Τσιόβουλος Χ. Γεώργιος\n18. Λαμπρογεώργος Γ. Ηλίας\n19. Μπαλατσούκας Ν. Στυλιανός\n20. Αγορίτσα Δημητρούλα (Δήμητρα)\n21. Παντέρας Γ. Απόστολος\n22. Κατσίβελος Βύρων\n23. Βλάχος Χ. Κωνσταντίνος\n24. Λάππας Β. Δημήτριος\n25. Αναγνώστου Κ. Βασίλειος\n26. Κρούπης Χ. Κωνσταντίνος\n27. Καλαμαράς Στέφανος\n28. Ζιάκας Γ. Σταύρος\n29. Μαράβας Σ. Κωνσταντίνος\n30. Κοτρώνης Χ. Κωνσταντίνος\n31. Κωστάκης Η. Αθανάσιος\n32. Αρμάγος Κ. Δημήτριος\nΣε σύνολο σαράντα τριών (43) Προέδρων/Εκπροσώπων Τοπικών Κοινοτήτων παραβρέθηκαν παρόντες είκοσι ένας (21), δηλαδή:\nΑρματολικού: Ρομοσιός Δ. Ηλίας – Κυριάκος Αγ. Βησσαρίωνα: Γκαντζής Ν. Κων/νος\nΓόμφων: Γιώτας Κ. Ιωάννης Γαρδικίου: Τάμπου-Καρατζούνη Γρ.Αλεξάνδρα\nΔροσερού: Πουλιανίτης Χρ. Παναγιώτης Λυγαριάς: Τζιορτζιώτης Γ. Κωνσταντίνος\nΕλάτης: Χαμψάς Ιωάν. Βασίλειος Μουριάς: Γκουθά – Χήρα Αικατερίνη\nΕλευθεροχωρίου: Παπαγεωργίου Αθ. Σπυρίδων Μυροφύλλου: Ράπτης Κ. Γεώργιος\nΚοτρωνίου: Αναγνώστου Γ. Απόστολος Παλαιομοναστήρου: Μουχάκης Ν. Χρήστος\nΜεσοχώρας: Χονδρός Κ. Γεώργιος Παραποτάμου: Τσιανάκας Φ. Δημήτριος\nΝεραϊδοχωρίου: Μέκιας Ιωάν. Στέφανος Πιαλείας: Βασιλόπουλος Π. Βασίλειος\nΠαλαιοκαρυάς: Μπατσικώστας Ευαγ. Αθανάσιος Ροποτού: Καραδήμας Χρ. Ευάγγελος\nΠηγής: Νικολάου Χρ. Ιορδάνης Στουρναραίικων: Οικονόμου Κ. Σπυρίδων\nΠύλης: Κόφφας Ν. Θεόδωρος Αθαμανίας: Πολύμερος Ηλ. Δημήτριος\nΦήκης: Λιούτας Χαρ. Αθανάσιος Βαθυρρεύματος: Κατσαρός Απ. Λεωνίδας\nΦιλύρας: Τζιωρτζιώτης Κ. Γεώργιος Βαλκάνου: Βαλκανιώτης Αθ Παναγιώτης\nΑγ. Νικολάου: Βαϊόπουλος Δ. Στέφανος Δροσοχωρίου: Ευαγγελόπουλος Ευαγ.Δημήτριος\nΑγίου Προκοπίου: Αλέξης Β. Γεώργιος Καλογήρων: Γούλας Αν.Αθανάσιος\nΒροντερού: Θάνος Μιλ. Κωνσταντίνος Κορυφής: Χονδρός Π. Χαρίλαος\nΔέσης: Γράμψας Β. Δήμος Στ.Γεώργιος Λιβαδοχωρίου: Πολυγένης Στ. Γεώργιος\nΠαραμέρου: Αναγνώστου Γ. Ευθύμιος Μοσχοφύτου: Κούτσικος Χρ. Στυλιανός\nΠαχτουρίου: Χονδρός Κ. Γεώργιος Νέας Πεύκης: Κωσταρέλλος Ν. Κωνσταντίνος\nΠερτουλίου: Πολυγένης Γ. Σωτήριος Νεράιδας: Καρακώστας Δ. Χρήστος\nΠετροχωρίου: Πλιάτσικας Π. Σωτήριος Πολυνερίου: Βλαχοδήμος Ευθ.Παναγιώτης\nΠύρρας: Καρατζάς Σ. Γεώργιος\nπου δεν παραβρέθηκαν αν και κλήθηκαν\nΠρόεδροι Τοπικών Συμβουλίων Νέων:\nΔ.Ε. Αιθήκων: Πολυγένης Γεώργιος Δ.Ε. Γόμφων: Παλλαντζά Ιωάννα\nΔ.Ε. Πιαλείων: Καραϊσκου Αγορίτσα\nΔ.Ε. Πύλης: Σχορετσιανίτης Αλέξανδρος\nπου δεν παραβρέθηκαν αν και κλήθηκαν νόμιμα.\nΠαρόντα του Δημάρχου, κ. Κουφογάζου Κωνσταντίνου.\nΟ Πρόεδρος κήρυξε την έναρξη της συνεδρίασης και αφού μετά τη συζήτηση του 5ου θέματος αποχώρησε από τη συνεδρίαση ο Δημοτικός Σύμβουλος, κ. Βλάχος Κωνσταντίνος, εισηγούμενος, με τη σύμφωνη γνώμη του Συμβουλίου, στο τέλος της ημερήσιας διάταξης το 1ο θέμα σχετικά με την εκλογή εκπροσώπων Δημοτικού Συμβουλίου Δήμου Πύλης στη Γενική Συνέλευση της Περιφερειακής Ένωσης Δήμων Θεσσαλίας είπε ότι: Με το Π.Δ/γμα 75/2011 «Περιφερειακές Ενώσεις Δήμων και Κεντρική Ένωση Δήμων Ελλάδας», καθορίζονται, μεταξύ άλλων, η διαδικασία ανάδειξης των εκπροσώπων των Δήμων στις Γενικές Συνελεύσεις των Περιφερειακών Ενώσεων Δήμων (ΠΕΔ) και της Κεντρικής Ένωσης Δήμων Ελλάδας (ΚΕΔΕ) και η ανάδειξη των οργάνων τους. Η θητεία των τελευταίων συμπίπτει με τη διάρκεια της δημοτικής περιόδου και λήγει με την εγκατάσταση των νέων. Εξάλλου, και για την πρώτη εφαρμογή του προεδρικού διατάγματος οι Δήμοι αναδεικνύουν τους εκπροσώπους τους στη Γενική συνέλευση της οικείας ΠΕΔ έως την 9η Σεπτεμβρίου 2011, ενώ η Γενική Συνέλευση των ΠΕΔ συγκαλείται την 19η Σεπτεμβρίου 2011 και της ΚΕΔΕ την 30η Σεπτεμβρίου 2011.\nΜέλη των ΠΕΔ είναι όλοι οι δήμοι της οικείας περιφέρειας.\nΜε βάση τις δηλώσεις των συνδυασμών, καταρτίζονται τα ψηφοδέλτια κάθε συνδυασμού, που περιλαμβάνουν όλα τα ανωτέρω στοιχεία και τους υποψήφιους με αλφαβητική σειρά.\nΕιδικά στο Δήμο Πύλης θα εκλεγούν συνολικά τρεις εκπρόσωποι εκ των οποίων οι δύο θα προέρχονται από την πλειοψηφία και ο ένας θα προέρχεται από τους συνδυασμούς της μειοψηφίας.\nΜέχρι δύο ώρες πριν την έναρξη της συνεδρίασης κατατέθηκαν δηλώσεις για την κατάρτιση συνδυασμών της πλειοψηφίας και της μειοψηφίας.\nΑπό τους Συμβούλους της πλειοψηφίας καταρτίστηκε συνδυασμός με την ονομασία «ΞΕΚΙΝΗΜΑ ΔΗΜΙΟΥΡΓΙΑΣ» στον οποίο έθεσαν υποψηφιότητα οι κ.κ. Κουτσονάσιος Ιωάννης του Αθανασίου και Παναγιώτου Γεώργιος του Παντελή.\nΑπό τους Συμβούλους της μειοψηφίας καταρτίστηκε συνδυασμός με την ονομασία «ΠΥΛΗ ΣΤΟ ΜΕΛΛΟΝ» στον οποίο έθεσε υποψηφιότητα ο κ. Παντέρας Απόστολος του Γεωργίου.\nΟ Δημοτικός Σύμβουλος της μειοψηφίας, κ. Αρμάγος Δημήτριος είπε ότι αποχωρεί από τη διαδικασία γιατί του στερείται το δικαίωμα του εκλέγεσθαι.\nΟ Δημοτικός Σύμβουλος της πλειοψηφίας, κ. Τόλιας Νικόλαος είπε ότι θα μπορούσε το Προεδρικό Διάταγμα για τις Περιφερειακές Ενώσεις Δήμων να έχει εκδοθεί μαζί με το νόμο του Καλλικράτη και όχι μετά τις εκλογές όπως συμβαίνει κάθε φορά και για το λόγο αυτό δεν συμμετέχει στη διαδικασία.\nΟι Δημοτικοί Σύμβουλοι της μειοψηφίας, κ.κ. Μαράβας Κωνσταντίνος, Καλαμαράς Στέφανος, Ζιάκας Σταύρος, Κοτρώνης Κωνσταντίνος και Κωστάκης Αθανάσιος αποχώρησαν δηλώνοντας ότι δεν συμμετέχουν στη διαδικασία.\nΣτη συνέχεια οι συμμετέχοντες στη διαδικασία δημοτικοί σύμβουλοι της πλειοψηφίας έλαβαν το ψηφοδέλτιο που κατάρτισε ο συνδυασμός της πλειοψηφίας και οι συμμετέχοντες στη διαδικασία δημοτικοί σύμβουλοι της μειοψηφίας έλαβαν το ψηφοδέλτιο που κατάρτισε ο συνδυασμός της μειοψηφίας.\nΟ Πρόεδρος κάλεσε τους δημοτικούς συμβούλους της πλειοψηφίας να προβούν στην εκλογή των εκπροσώπων τους στη Γενική Συνέλευση της Π.Ε.Δ. Θεσσαλίας με μυστική ψηφοφορία σε μία κάλπη και τους δημοτικούς συμβούλους της μειοψηφίας να προβούν στην εκλογή του εκπροσώπου τους στη Γενική Συνέλευση της Π.Ε.Δ. Θεσσαλίας με μυστική ψηφοφορία σε άλλη κάλπη.\nΑφού ολοκληρώθηκε η διαδικασία εκλογής ανοίχθηκε η ψηφοδόχος που αφορούσε τις υποψηφιότητες των εκπροσώπων της πλειοψηφίας και βρέθηκαν : φάκελοι δεκαοκτώ (18), όσοι και οι ψηφίσαντες, ψηφοδέλτια έγκυρα δεκαοκτώ (18) και έλαβαν:\n1. Κουτσονάσιος Ιωάννης του Αθανασίου, 18 ψήφους (εκλέγεται)\n2. Παναγιώτου Γεώργιος του Παντελή, 18 ψήφους (εκλέγεται)\nΣτη συνέχεια ανοίχθηκε η ψηφοδόχος που αφορούσε την υποψηφιότητα του εκπροσώπου της μειοψηφίας και βρέθηκαν : φάκελοι έξι (6), όσοι και οι ψηφίσαντες, ψηφοδέλτια έγκυρα έξι (6) και έλαβε:\n1. Παντέρας Απόστολος του Γεωργίου, 6 ψήφους (εκλέγεται)\nΗ απόφαση αυτή πήρε αύξοντα αριθμό 354/2011\nΠαναγιώτου Π. Γεώργιος Κουτσονάσιος Ιωάννης\nΠλεξίδας Δ. Ευθύμιος\nΠάλλας Κ. Βάιος\nΜαγκούτης Α. Δημήτριος\nΠλαβός Β. Αθανάσιος\nΚαλαντζής Β. Δημήτριος\nΜπουροκώστα-Βίτσα Α. Βάια\nΘέος Δ. Φώτιος\nΣουφλιάς Α. Ιωάννης\nΜπαλάς Α. Βασίλειος\nΑγορίτσα Δημητρούλα (Δήμητρα)\nΠαντέρας Γ. Απόστολος\nΒλάχος Χ. Κωνσταντίνος\nΛάππας Β. Δημήτριος\nΜαράβας Σ. Κωνσταντίνος\nΚοτρώνης Χ. Κωνσταντίνος\nΟι Πρόεδροι/Εκπρόσωποι Τ.Κ.\nΡομοσιός Δ. Ηλιας -Κυριάκος\nΓιώτας Κ. Ιωάννης\nΠουλιανίτης Χρ. Παναγιώτης\nΧαμψάς Ιωάν. Βασίλειος\nΠαπαγεωργίου Αθ. Σπυρίδων\nΑναγνώστου Γ. Απόστολος\nΜέκιας Ιωάν. Στέφανος\nΜπατσικώστας Ευαγ. Αθανάσιος\nΝικολάου Χρ. Ιορδάνης\nΚόφφας Ν. Θεόδωρος\nΛιούτας Χαρ. Αθανάσιος\nΤζιωρτζιώτης Κ. Γεώργιος\nΒαϊόπουλος Δ. Στέφανος\nΑλέξης Β. Γεώργιος\nΘάνος Μιλ. Κωνσταντίνος\nΓράμψας Β. Δήμος\nΑναγνώστου Γ. Ευθύμιος\nΠολυγένης Γ. Σωτήριος\nΠλιάτσικας Π. Σωτήριος\nΚουφογάζος Δ. Κων/νος\n"354/2011 Απόφαση Δ.Σ. για την εκλογή εκπροσώπων στη Γενική Συνέλευση της Π.Ε.Δ. Θεσσαλίας"


Shark Nation- Toξικά τρολ, πολιτική ορθότητα και ένα μέλλον που αιωρείται - Το Περιοδικό\nAπό το youtube στον Λευκό Οίκο μέσω του σεξισμού\nΝίκος Γιακουμέλος | 28/04/2018\nΟ Δερβενιώτης βασίζει σε αυτές τις πραγματικές συνθήκες τη δική του, ελεύθερη μέσα στην υπερβολή της, αστυνομική ιστορία και αυτή τη φορά φέρνει τους δύο ήρωες του Yesternow αντιμέτωπους, περισσότερο από θέμα συνθηκών παρά ιδεολογίας. Άλλωστε και οι διαφορετικές απόψεις που σκιαγραφούνται μέσα στις σελίδες του Shark Nation (εκδόσεις Χαραμάδα) δε θα επέτρεπαν κάτι τέτοιο.\nΑπό τη μία είναι το γνωστό ακροδεξιό, ρατσιστικό, βαθιά μισογύνικο και αντιδραστικό παραλήρημα της alt-right, το οποίο δεν έχει αφήσει καμιά γωνιά του Ιντερνετ απολιόρκητη και στις μέρες μας, όπως και στο graphic novel, έχει φτάσει μέχρι τον Λευκό Οίκο. Προκλητικοί για την πρόκληση, εχθρικοί σε οτιδήποτε δε τους μοιάζει, οι alt-right είναι το πρόσωπο ενός νέου κόσμου που δεν βλέπει την θέση του στις συνεχώς μεταβαλλόμενες συνθήκες που τον περιτριγυρίζουν, τόσο οικονομικά όσο και πολιτισμικά. Έτσι,βρίσκει καταφύγιο σε έναν νέου τύπου συντηρητισμό, από τον οποίο μάλιστα δεν λείπει και μια ανεδαφική μεν, λαοφιλής δε θεωρητική τεκμηρίωση. Στα καρέ του κόμικ αυτός ο κόσμος εκπροσωπείται από ένα avatar, έναν άνθρωπο δίχως πρόσωπο αλλά με βαθιά εγωιστικά χαρακτηριστικά. Ο Καρχαρίας, ο τρόλεδρος και αρχηγός του Shark Nation είναι ταυτόχρονα η προσωποποίηση τόσο του καταπιεσμένου, ψυχολογικά και οικονομικά, κόσμου της alt-right όσο και όσων την χρησιμοποιούν για τα επικοινωνιακά τους παιχνίδια, ως κάλυμμα καπνού σε καταπιέσεις πολύ πιο βαθιές και αληθινές από αυτές που (νομίζει ότι) βιώνει ο λευκός άνδρας στην φανταστική κυριαρχία του φεμινισμού.\nΑπό την άλλη, υπάρχει η ομάδα των Crossbusters, η φεμινιστική ομάδα των υπερασπιστριών της πολιτικής ορθότητας. Μέσα σε μια σύντομη και πολύ πιο προσωπική εστίαση, ο Δερβενιώτης κάνει μια παρουσίαση όλων των πραγμάτων για τα οποία κατηγορείται αυτός ο δύσκολος όρος με τις πολλαπλές σημασίες. Με τις Crossbusters κάνουν την εμφάνισή τους η ακραία σημασιοδότηση της ορολογίας στο πλαίσιο της έγκλισης, η επικριτική και πολλές φορές επιθετική συμπεριφορά απέναντι στην κριτική και η αποφυγή ζητημάτων της παραδοσιακής πολιτικής. Τα χαρακτηριστικά αυτά, που εντοπίζονται σε πολλές φεμινιστικές ομάδες, περισσότερο με διαδικτυακή παρουσία, είναι και αυτά που επιτρέπουν σε αστικές πολιτικές να τις αποπροσανατολίσουν από την απαραίτητη ριζοσπαστική δράση και να τις εντάξουν σε μια ρητορική όχι μόνο κενή αλλά και τελικά όντως επικίνδυνη για την ελεύθερη κριτική, στο όνομα της «προστασίας» και της «ρύθμισης». Ας μη πάει πολύ μακριά κάποιος… Αρκεί να θυμηθεί την Μέριλ Στριπ που στήριζε με τόσο πάθος την Χίλαρι Κλίντον, αγνοώντας ηθελημένα το γεγονός ότι οι φονικές πολιτικές της δε διέφεραν ουσιαστικά από αυτές του νυν προέδρου.\nΤαυτόχρονα στις πυκνές σελίδες του κόμικ βρίσκουμε και το θέμα των προσωπικών δεδομένων σε μια εποχή που ζει στο Διαδίκτυο σε μεγάλο βαθμό, αν όχι εξ ολοκλήρου. Το τι βλέπουμε, το τι και πως το σχολιάζουμε διαμορφώνει όχι μόνο την πολιτική μας ζωή αλλά και την ταυτότητά μας. Σε αυτό το πλαίσιο, ο έλεγχος της πληροφορίας αποκτά πολύ μεγαλύτερες διαστάσεις από ότι στο παρελθόν. Η ίδια η Ιστορία κινδυνεύει όχι απλά να εξαφανιστεί αλλά να γίνει κάτι πολύ χειρότερο: να επανεγγράφεται συνεχώς, μια μεταλλαγμένη και χαοτική αλήθεια… εναλλακτικών γεγονότων όπου τίποτα δεν έχει σημασία και τίποτα δεν ξεχωρίζει.\nΜέσα σε αυτό το πλαίσιο οι ήρωες του Δερβενιώτη συγκρούονται, αναθεωρούν σχέσεις και καταστάσεις, μπλέκουν και λύνουν υποθέσεις. Με την υφή του noir πάνω από την ιστορία (ενισχυόμενη και από το ύφος του σχεδίου) ο Δερβενιώτης πλέκει τα δύσκολα αυτά θέματα πάνω σε μια αστυνομική ουσιαστικά ιστορία, κάτι που δεν της στερεί τις κοινωνικές και πολιτικές προεκτάσεις. Αντίθετα, κατεβάζοντας τα θέματα αυτά από τα…σύννεφα του Ιντερνετ στους δρόμους και τα γραφεία, όπου ζουν οι ανθρώπινοι χαρακτήρες του, καταφέρνει να τους δώσει όχι μόνο μια άμεση υπόσταση αλλά και μια εγγύτητα που την έχουν ανάγκη.\nΣχεδιαστικά, το οξύ σκίτσο του Δεβρενιώτη, με τις λεπτές σκιάσεις, γραμμές και τα παιχνιδίσματα του ασπρόμαυρου δίνει ένα πολύ βίαιο αποτέλεσμα, το οποίο ταιριάζει στην εποχή και τη θεματολογία. Είναι ένα σκίτσο που όχι μόνο δε διστάζει να δείξει σώματα και όργανα ως Αντικείμενα και Υποκείμενα, αίμα και βία, αλλά το κάνει και λειτουργικά, φυσικά, σαν κομμάτι της πλοκής και των συνθηκών που την επηρεάζουν. Είναι μια εποχή άλλωστε όπου ένα ιντερνετικό ακροδεξιό τρολ είναι ο Πρόεδρος των ΗΠΑ και η απογοήτευση αναρριχάται σε επίπεδα πρωτόγνωρα. Ποιο άλλο χρώμα θα ταίριαζε σε ένα τέτοιο παρόν/μέλλον;\nΤι επιφυλλάσει λοιπόν το μέλλον για το Shark Nation αλλά και τους αναγνώστες του; Δυστυχώς, για την απαισιόδοξη ματιά του δημιουργού, αυτά συγκλίνουν: Δυσκολίες. Τα πάντα είναι πιθανά, αλλά τα κακά είναι μάλλον πιθανότερα. Δέκα χρόνια άλλωστε παγκόσμιας κρίσης δεν αφήνουν και πολύ χώρο για αισιοδοξία. Σε κάθε περίπτωση όμως, το σοκ του Shark Nation είναι, αν μη τι άλλο, ένα καλό ξυπνητήρι. Αρκεί να μην πατήσουμε το snooze.\nShark NationYesternowΕκδόσεις ΧαραμάδαΣπύρος Δερβενιώτης\nΣτην ανεπτυγμένη ΕΕ, όλο και περισσότεροι άνθρωποι ψάχνουν φαγητό από τα σκουπίδια


KarpetShow.gr - Φαβορί και μυστήρια, πέντε μήνες μετά...\nΜου μοιάζει απίστευτο ότι αυτή την εβδομάδα, μετά από πέντε ολόκληρους μήνες, θα έχουμε ματς του Τσάμπιονς λιγκ: το Σάββατο θα ξέρουμε την οκτάδα των προημιτελικών. Ο τρόπος που θα ολοκληρωθεί η διοργάνωση, δηλαδή με ένα Final 8 στην Λισσαβόνα, μεγαλώνει τις πιθανότητες να τελειώσουν όλα με μια έκπληξη, αν και φαβορί υπάρχουν. Βοηθά πάντως την πιθανότητας της έκπληξης και η κλήρωση των αγώνων, που είναι ήδη γνωστή.\nΤα απλά και τα πολύπλοκα\nΘυμίζω ότι ο νικητής του ζευγαριού Αταλάντα – Παρί Σεν Ζερμέν κι ο νικητής του ζευγαριού Λειψία – Ατλέτικο Μαδρίτης θα αναμετρηθούν στον ημιτελικό για μια θέση στον τελικό: όλα τα ματς είναι μονά. Από τις τέσσερις αυτές ομάδες παρουσία σε τελικό έχει να επιδείξει μόνο η Ατλέτικο του Ντιέγκο Σιμεόνε, που από το βράδυ του περασμένου Μάρτη που απέκλεισε την πρωταθλήτρια Ευρώπης Λίβερπουλ μας έδειξε τα δόντια της. Στην κάτω πλευρά του ταμπλό το πράγμα είναι περισσότερο πολύπλοκο. Η Μπάγερν, που θα κάνει μια καλή προπόνηση με την Τσέλσι, άνετη χάρη στη νίκη της με 3-0 στο πρώτο ματς, περιμένει όποιον περάσει από το ζευγάρι Σιτυ - Ρεάλ (1-2 το πρώτο ματς για τους Αγγλους) και στο αλλο ζευγαρι θα εχουμε όποιους προκριθουν απο τα ματς Μπαρτσελόνα - Ναπολι και Γιούβε -Λιόν. Η Γιούβε τελείωσε το καμπιονάτο κουρασμένη, η Λιόν έκανε μια καλή πρόβα άμυνας στον τελικό του γαλλικού Σουπερκάπ κόντρα στην Παρί (0-0), αλλά δεν έχει συνεχόμενα παιγνίδια από τον περασμένο Μάρτιο.\nΧωρίς να ξεγράφω τη Γιούβε, που σέβομαι, το ζευγάρι του δεύτερου ημιτελικού μπορεί να είναι Μάντσεστερ Σίτυ – Μπαρτσελόνα, δηλαδή μια συνάντηση του Πεπ Γκουαρντιόλα με τον Λιο Μέσι. Αρκεί η απογοητευμένη Μπάρτσα να μην στραβοπάτήσει στη ρεβάνς του Καμπ Νου με τη Νάπολι (πρώτο ματς 1-1) και η Σίτυ να διατηρήσει το αβαντάζ που έχει απέναντι στη Ρεάλ την οποία κέρδισε με 1-2 στο Μπερναμπέου και να αποκλείσει την Μπαγερν: δεν είναι εύκολο. Η UEFA το ζευγάρι το θέλει: όχι τυχαία επέτρεψε την διεξαγωγή του ματς Μπάρτσα – Νάπολι στην Βαρκελώνη παρά τα εκατοντάδες κρούσματα φορέων του ιού, που καταγράφονται εκεί κάθε μέρα.\nΠαρί – Μπάγερν λέει το ταμπλό, αλλά…\nΤο ταμπλό λέει ότι ο τελικός μπορεί να είναι Παρί – Μπάγερν: οι πρωταθλητές Γαλλίας έχουν σχετικά εύκολο δρόμο, οι πρωταθλητές Γερμανίας είναι σε φόρμα. Οι δύο ήταν οι καλύτερες της φάσης των ομίλων: έκαναν τους περισσότερους βαθμούς. Και οι δυο, όμως, δεν έμοιαζαν τον Δεκέμβρη αγωνιστικά και τόσο αξιόπιστες. Η Παρί κουβαλούσε το παραδοσιακό της πρόβλημα να προκριθεί στα προημιτελικά και η δεύτερη έχει προβλήματα και στο γερμανικό πρωτάθλημα, ενώ είχε αλλάξει και προπονητή. Μερικούς μήνες μετά η πραγματικότητα των δυο είναι ολότελα διαφορετική. Η Παρί απέκλεισε την Ντόρτμουντ, έχει μπροστά της βατούς αντιπάλους μέχρι τον τελικό, αλλά το γαλλικό πρωτάθλημα έχει διακοπεί από το Μάρτιο κι αυτό μπορεί να της στοιχίσει: η Αταλάντα είναι φορμαρισμένη και τρέχει – τίποτα μαζί της δεν θα είναι απλό. Από την άλλη η Μπάγερν, μετά την επανέναρξη του γερμανικού πρωταθλήματος, εμφανίστηκε σε καταπληκτική κατάσταση κι έκανε μόνο νίκες! Αλλά μέχρι τον τελικό μπορεί να βρει μπροστά της δυο ομάδες απο την τετράδα που περιλαμβάνει τις Γιουβέντους, Μπάρτσελόνα, Σίτυ, Ρεάλ Μαδρίτης. Τίποτα εύκολο δηλαδή.\nΕχουμε μπροστά μας ένα Τσάμπιονς λιγκ στου οποίου τη συνέχεια υπάρχουν ομάδες που έχουν ολοκληρώσει τη δουλειά στα εθνικά τους πρωταθλήματα: δεν έχει ξαναγίνει. Η εξέλιξη στα πρωταθλήματα αυτά θα παίξει σίγουρα κάποιο ρόλο, αλλά για την ώρα υπάρχουν μόνο ερωτηματικά. Η Μπάγερν, η Γιουβέντους και η Ρεάλ κέρδισαν τον τίτλο στη χώρα τους, με όπλο την αγωνιστική τους σταθερότητα, αλλά κανείς δεν μπορεί να εκτιμήσει αν αυτό θα «αδειάσει» τους παίκτες τους ή θα τους «γκαζώσει». Η Παρί είναι πρωταθλήτρια αλλά και χωρίς αγωνιστικό ρυθμό από το Μάρτη. Είναι επίσης δύσκολο να εκτιμήσεις αν οι αποτυχίες στο πρωτάθλημα θα έχουν επιπτώσεις στην συνέχεια για ομάδες όπως η Μπαρτσελόνα, η Λειψία, η Νάπολι κτλ. Η Μπάρτσα είναι η μόνη, που ενώ ήταν στην κορυφή της βαθμολογίας της Λίγκα πριν αυτή διακοπεί, έχασε το πρωτάθλημα μετά την επανέναρξη. Αυτό δεν είναι σίγουρα καλό σημάδι, αλλά μιλάμε για μια μεγάλη ομάδα και μια τέτοια ομάδα μπορεί να σώσει την σεζόν της κερδίζοντας το Τσάμπιονς λιγκ, πόσο μάλλον όταν τα ματς που σε αυτό έχει να δώσει μέχρι το τέλος είναι όλα κι όλα τέσσερα! Η Νάπολι δεν εξασφάλισε την παρουσία της στο Τσάμπιονς λιγκ της επόμενης σεζόν μέσω του Καμπιονάτο, αλλά κέρδισε το κύπελλο Ιταλίας, πράγμα που σημαίνει πως μια ανθεκτικότητα σε μονό παιγνίδι την έχει. Η Λειψία στη Μπουντεσλίγκα κατέρρευσε, αλλά είναι μια ομάδα χωρίς άγχος. Και η Ατλέτικο Μαδρίτης με την οποία θα αγωνιστεί στα προημιτελικά προτιμά να είναι αουτσάιντερ κι όχι φαβορί. Η ομάδα του Σιμεόνε μοιάζει η αληθινή ήρεμη δύναμη: ξέρει τη διοργάνωση, έχει εμπιστοσύνη στις δυνάμεις της και κουβαλάει ένα τεράστιο σερί 16 παιγνιδιών χωρίς ήττα χάρη στην αμυντική της οργάνωση. Αλλά δεν έχει πια ένα Γκρισμάν ή ένα Τόρες ή έστω τον Ντιέγκο Κόστα σε καλή κατάσταση για να την πάρει από το χέρι. Ο Μοράτα είναι ασταθής. Κι ο Ζοάο Φέλιξ είναι μονίμως τραυματίας: κανείς δεν ξέρει αν θα προλάβει να παίξει σε κάποια ματς.\nΑψυχη αλλά όμορφη\nΕίναι μάλλον ευκολότερο να μιλήσει κανείς για τα χαρακτηριστικά κάποιων ομάδων όπως αυτά τα είδαμε μετά την επανέναρξη των πρωταθλημάτων. Η Ρεάλ που κέρδισε το ισπανικό πρωτάθλημα, χάρη στον πραγματισμό του Ζινεντίν Ζιντάν έδειξε μια αξιοσημείωτη ικανότητα να κερδίζει παιγνίδια στο γκολ – χωρίς δηλαδή να ξεσπά στην κάθε Οσασούνα και στην κάθε Χετάφε φορτώνοντάς τες γκολ όπως συνηθίζει. Αυτό το κάνει η αντίπαλός της, πριν τα προημιτελικά, δηλαδή η Μάντσεστερ Σίτυ του Πεπ Γκουαρντιόλα που είναι θεαματική αλλά και κομμάτι άψυχη: έβαλε τέσσερα γκολ στη Λίβερπουλ π.χ αλλά έχασε τον ημιτελικό του κυπέλλου Αγγλίας από την Αρσεναλ – δηλαδή ένα ματς στο οποίο μπήκε ένα μεγάλο «πρέπει» - αν δεν αντέχει την πίεση του αποτελέσματος πρωταθλήτρια Ευρώπης δεν μπορεί να γίνει, μολονότι τα 102 γκολ που έχει πετύχει στην Πρέμιερ λιγκ μαρτυρούν πως δεν της λείπει τίποτα. Συνηθισμένη να κερδίζει είναι και η μόνιμη πρωταθλήτρια Ιταλίας Γιουβέντους. Αλλά η Κυρία κάνει περιπάτους στο Καμπιονάτο γιατί όλοι την τρέμουν: στην Ευρώπη τη φοβούνται λίγοι.\nΠοιοι θα σεληνιαστούν\nΕίναι λογικό να πιστεύει κανείς ότι τη διαφορά θα την κάνουν τελικά οι προικισμένες μονάδες. Αλλά κανείς δεν είναι σε θέση να εκτιμήσει σε τι κατάσταση θα εμφανιστούν αυγουστιάτικα όσοι κατακτήσεις του Τσάμπιονς λιγκ έχουν υπογράψει. Ο ισχυρός άνδρας της Μπάγερν κ. Κάλε Ρουμενίγκε λέει ότι στον Λεβαντόφσκι αξίζει φέτος η Χρυσή Μπάλα: είναι καιρός ο ασταμάτητος Πολωνός να το αποδείξει. Τη Ρεάλ πρέπει να την σηκώσει στις πλάτες του ο Μπενζεμά. Ο Ρονάλντο κάνει τα μπάνια του με την αρραβωνιαστικιά του: στην επανέναρξη του Καμπιονάτο υπήρξε παραγωγικός στο γήπεδο, όσο και στο Ινσταγκραμ, ωστόσο κανείς δεν ξέρει πόση ενέργεια κουβαλά. Ο Λίο Μέσι στην επανέναρξη εμφανίστηκε ξυρισμένος και με μακριά μαλλιά: το look θύμισε τον εικοσάχρονο Μέσι που θαυμάσαμε κάποτε, αλλά είναι πιά μεγάλο παιδί κι έχει κι ένα συμβόλαιο με την Μπάρτσα που δεν ανανεώθηκε. Ο Νεϊμάρ μάλλον είναι καλά – λέω μάλλον γιατί είναι μήνες που δεν ακούμε νέα του. Υπάρχουν φυσικά κάποιοι που αδημονούν να δείξουν ότι ωρίμασαν. Ο Ομπλακ θέλει να αποδείξει ότι κακώς τον ξεχνάμε όταν μιλάμε για τους καλύτερους τερματοφύλακες του κόσμου. Ο Ντε Μπρόιν θέλει να υπογράψει μια μεγάλη ευρωπαϊκή διοργάνωση. Ο Εμ Παπέ θέλει απλά να είναι καλά.\nΤο αυγουστιάτικο Τσάμπιονς λιγκ είναι σαν τα αυγουστιάτικα φεγγάρια. Λαμπερό σίγουρα. Αλλά και κομμάτι παράξενο. Δεν είναι λίγοι αυτοί που δηλώνουν ότι τέτοια εποχή σεληνιάζονται…


Maserati 150 GT - το πανέμορφο spyder | 4ΤΡΟΧΟΙ\nΤο 150 GT Spyder, που ποτέ δεν πέρασε έστω και σε ολιγάριθμη παραγωγή, είναι μια από τις γνησιότερες Maserati στην ιστορία.\nΤο 1954 ο Luigi Musso κατέκτησε με μια Maserati A6 GCS το πρωτάθλημα Ιταλίας στην κατηγορία έως δύο λίτρων, ύστερα από μια σειρά πολύ καλών αποτελεσμάτων ως εργοστασιακός οδηγός, μεταξύ των οποίων η νίκη στην κλάση του στο Targa Florio και ο τερματισμός στην τρίτη θέση του εξίσου δημοφιλούς Mille Miglia. Έπειτα από τις επιτυχίες αυτές το αγωνιστικό του τέθηκε προς πώληση, όμως τελικά αυτό δε μπορούσε να γίνει, εξαιτίας ενός προβλήματος που προέκυψε με τον αριθμό πλαισίου. Έτσι, οι άνθρωποι της εταιρείας αποφάσισαν να το αξιοποιήσουν διαφορετικά γδύνοντάς το και επιμηκύνοντας το σασί του, προκειμένου να χρησιμοποιηθεί μαζί με τα μηχανικά μέρη και το κιβώτιο ταχυτήτων της 250F ως τρίτο πρωτότυπο για την 300S, το πρόγραμμα της οποίας ήταν ήδη σε εξέλιξη. Έχοντας ανταποκριθεί θετικά και σε αυτό το ρόλο, στις αρχές του 1955 αφέθηκε σε μια γωνιά του εργοστασίου, γεμίζοντας σκόνες για τους επόμενους 18 μήνες.\nΑιτία της επαναφοράς του πρώην αγωνιστικού στην ενεργό δράση ήταν οι διευρευνητικού χαρακτήρα ενέργειες της οικογένειας Orsi, που διοικούσε τότε την Maserati, για τον αντικαταστάτη της επιτυχημένης για την εταιρεία A6G 2000. Ανάμεσα σε αυτές ήταν και η ανάπτυξη ενός σχετικά μικρού σε χωρητικότητα τετρακύλινδρου κινητήρα, των 1.5 λίτρων, ο οποίος θα τροφοδοτούσε ένα σπορ μοντέλο με την ονομασία 150 GT. Το συγκεκριμένο μηχανικό σύνολο προερχόταν από την αγωνιστική 150S, με μόνη σημαντική αλλαγή την υιοθέτηση ενός υγρού κάρτερ. Με χωρητικότητα 1.484 κ. εκ., απέδιδε 130 ίππους στι2 7.000 στροφές ανά λεπτό. Η μπροστινή ανάρτηση ήταν σχεδόν αμετάβλητη από την αρχική διαμόρφωση του αυτοκινήτου, ενώ επανήλθε στη θέση του και το κιβώτιο ταχυτήτων των τεσσάρων σχέσεων που έφερε ως Α6 GCS/53. Πίσω υπήρχε άκαμπτος άξονας με ημιελλειπτικά φύλλα σούστας, ενώ τα εμπρός φρένα του προέρχονταν από το μονοθέσιο της Formula 1 (250F).\nΓια τη διαμόρφωση του αμαξώματος η Maserati απευθύνθηκε ως στον καροσερίστα Medardo Fantuzzi, όπως είχε κάνει και για τις προγενέστερες A6 GCS (44 κατασκευάστηκαν την περίοδο 1953-1955), 350S και 200S. Τη δεκαετία του '60 ο Medardo δούλεψε και για τη Ferrari (εξαιρετικά δείγματα δουλειάς του η 250 Testa Rossa Spyder Fantuzzi, η one-off 250 GTE και η 330). Το τελικό αποτέλεσμα ήταν ένα ιδιαίτερα ελκυστικό διθέσιο spider, που επιπλέον έμοιαζε σχεδιαστικά επηρρεασμένο από τις μεγάλες σχολές των Frua και Zagato. Η ιταλική εταιρεία έκανε γνωστό ότι το 150 GT μπορούσε με άνεση να αναπτύξει ανώτατη ταχύτητα 200 χιλιομέτρων την ώρα, ωστόσο η ανάπτυξή του ως μοντέλο και η παραγωγή του ήταν περίπλοκη και ακριβή, ώστε να αποτελέσει κίνητρο για τη Maserati. Παράλληλα, κέρδιζε έδαφος το πρόγραμμα της μεγαλύτερης και ισχυρότερης σειράς 3500 GT, η οποία και έλαβε το πράσινο φως από τους ιθύνοντες της ιταλικής εταιρείας για την παρουσίαση και την παραγωγή της. Η μοναδική 150 GT Spyder τελικά πουλήθηκε στον αντιπρόσωπο της Maserati στο Λονδίνο, στις αρχές του 1960.\nΤο όμορφο ιταλικό διθέσιο άλλαξε ιδιοκτήτη αρκετές φορές, πάντοτε εντός Μεγάλης Βρετανίας. Αυτό άλλαξε το 1993, όταν μεταβιβάστηκε σε μεγάλο Γερμανό συλλέκτη, ο οποίος το πούλησε το 2006. Το μόνο που έχει αλλάξει είναι η χωρητικότητα του κινητήρα του, που ανέβηκε στα δύο λίτρα και στους 190 ίππους ισχύος για περισσότερη οδηγική ευχαρίστηση, όπως αποφάσισε στο πέρασμα του χρόνου κάποιος από τους ενδιάμεσους ιδιοκτήτες του. Το 150 GT Spyder, που ποτέ δεν πέρασε έστω και σε ολιγάριθμη παραγωγή, φαίνεται να απολαμβάνει τη μοναδικότητά του. Αυτή άλλωστε, που μεταφέρει στο χρόνο τα γνησιότερα στοιχεία μιας Maserati, έφθασε την αξία του στο δυσθεώρητο ύψος των τριών και πλέον εκατομμυρίων ευρώ.\nΜΑSERATI 150 GT SPYDER 1957 Kινητήρας: 4κύλινδρος σε σειρά Κυβισμός: 1.484 κ.εκ. Διάμετρος x διαδρομή: 81 mm x 72 mm Ισχύς: 130 ίπποι στις 6.800 σ.α.λ. Μετάδοση κίνησης: Στους πίσω τροχούς Κιβώτιο ταχυτήτων: Χειροκίνητο 4 σχέσεων Ανώτατη ταχύτητα: 200 χλμ/ώρα Μήκος: 4.030 χλστ. Πλάτος: 1.480 χλστ. Ύψος: 1.204 χλστ. Μεταξόνιο: 2.230 χλστ. Βάρος: 900 κιλά Περίοδος παραγωγής: 1957 Μονάδες παραγωγής: 1\nMASERATI 150 GT SPYDER Aμάξωμα: Διθέσιο spider Body design: Medardo Fantuzzi Kινητήρας: 4κύλινδρος σε σειρά Κυβισμός: 1.994 κ.εκ. Διάμετρος x διαδρομή: 92 mm x 75 mm Καρμπιρατέρ: Weber 40 DCO3 Ισχύς: 190 ίπποι στις 7.200 σ.α.λ. Μετάδοση κίνησης: Στους πίσω τροχούς Κιβώτιο ταχυτήτων: Χειροκίνητο 4 σχέσεων Μήκος: 4.030 χλστ. Πλάτος: 1.480 χλστ. Ύψος: 1.204 χλστ. Μεταξόνιο: 2.230 χλστ. Βάρος: 840 κιλά\n#Maserati, #150 GT, #Spyder\nMercury Cougar πρώτης γενιάς - Το «βουνίσιο λιοντάρι» των αμερικανικών δρόμων\nChevrolet Camaro πρώτης γενιάς – «το ζώο που έτρωγε mustangs»


Έγινα πατέρας! Οδηγός Επιβίωσης για το Νέο Πατέρα | Το χαμομηλάκι και το Παιδί - World of Children\n2008/05/15 — hamomilaki\nΗ άφιξη ενός μωρού προκαλεί ευτυχία, ενθουσιασμό αλλά και ανησυχία. Η ανασφάλεια, οι φόβοι αλλά και η ανησυχία για τις νέες ευθύνες του γονιού είναι φυσιολογικές αντιδράσεις και εάν μερικές φορές αισθάνεστε χαμένος και ανάξιος γονιός, μπορείτε να παρηγορηθείτε από το γεγονός ότι εκατομμύρια νέοι πατεράδες αισθάνθηκαν ακριβώς το ίδιο και είναι απόλυτα φυσιολογικό.\nΔιαβάστε τον οδηγό babybaby.gr για τον νέο πατέρα και ελπίζουμε η καθοδήγηση μας στο νέο ρόλο σας να βοηθήσει να αντεπεξέλθετε επιτυχώς, χωρίς άγχος!\n«Σε έναν μακρινό σύμπαν, οι άνθρωποι κοιμούνται όλη τη νύχτα και χουζουρεύουν στο κρεβάτι όλο το πρωί. Το ξέρω αυτό, επειδή ήμουν μέλος αυτής της φυλής. Και έπειτα έγινα γονέας!» Εάν η σύντροφος σας επέλεξε να θηλάσει, ίσως περιμένατε ότι δεν θα μοιράζεστε τις βραδινές αϋπνίες του νεογέννητου μωρού σας. Πόσο λάθος κάνετε! Όταν ένα μωρό κλαίει, το ακούν και οι δύο γονείς. Κλαίνε όταν πεινάνε, όταν ζεσταίνονται, όταν κρυώνουν, όταν χρειάζονται αλλαγή ή μια αγκαλιά. Πιθανότατα ήδη βρεθήκατε να τριγυρίζετε απελπισμένα στο υπνοδωμάτιο σας στις τέσσερις το πρωί με το αγγελούδι σας αγκαλιά, να κραυγάζει και να ξεσηκώνει όλο το σπίτι! Όπως με όλες τις πτυχές της πατρότητας, το κλειδί είναι υπομονή.\nΣίγουρα κρατήσατε πολύ το νεογέννητο μωρό σας τις πρώτες ημέρες… όχι για να μπορέσει να σας συνηθίσει, αλλά για να μπορέσετε εσείς να το συνηθίσετε. Σαν άντρας, είναι εύκολο να αισθανθεί κανείς άχρηστος με ένα νεογέννητο μωρό. Οι άντρες δεν είναι όπως οι γυναίκες που έχουν πλαστεί για το θηλασμό. Αλλά αυτό που μπορείτε να κάνετε είναι κάνετε την οικογένεια σας να νιώθει προστατευμένοι. Ένα πρωτόγονο ένστικτο που θα σας κάνει να αισθανθείτε πραγματικός άντρας, σωστός πάτερ φαμίλιας! Και η αλήθεια είναι, ότι ο γονιός αισθάνεστε ασφαλής, αισθάνεται και το μωρό σας παρόμοια. Στην αρχή θα αισθανθείτε αδέξιος και ανίδεος να σηκώσετε το παιδί σας σε περίπτωση που του σπάσετε κατά λάθος κάποιο πόδι ή κάποιο μικροσκοπικό βραχίονα. Προσθέστε την αϋπνία στο μίγμα αυτό και είναι εύκολο να δείτε γιατί μερικοί άντρες λυγίζουν. Αλλά να ξέρετε ότι το μωρό σας εξαρτάται από σας, και αισθάνεται άπειρη ασφάλεια στην αγκαλιά σας…\nΓεμίστε τα ντουλάπια και το ψυγείο σας με άφθονα τρόφιμα για γρήγορα, υγιή και εύκολα γεύματα. Πολύ συχνά θα υπάρχουν τόσα πολλά να κάνετε σε μια ημέρα, που ούτε εσείς ούτε η σύντροφος σας θα έχετε χρόνο για μαγείρεμα. Η άλλη επιλογή είναι να έχετε κοντά σας το τηλέφωνο του ψητοπωλείου της γειτονιάς σας! Επίσης ανακαλύψτε που είναι ο διάδρομος με τα μωρουδιακά προϊόντα στο σούπερ μάρκετ, έτσι ώστε εάν χρειαστεί να πεταχτείτε στα γρήγορα για πάνες, μωρομάντηλα, κρέμες, και οποιαδήποτε άλλα προϊόντα πρώτης ανάγκης, να ξέρετε ακριβώς που θα τα βρείτε.\n« ΕΠΕΙΓΟΝ: ΖΩΗ ΠΑΙΔΙΟΥ\nΛΟΓΙΑ Σ’ ΕΝΑ ΠΑΙΔΙ! »


ΠΟΥ: Βρισκόμαστε στο «υψηλότερο επίπεδο» κινδύνου για τον κοροναϊό (βίντεο) | Anatropi News\nΟ Παγκόσμιος Οργανισμός Υγείας (ΠΟΥ) ανακοίνωσε την Παρασκευή ότι αναθεώρησε το διεθνές επίπεδο κινδύνου του κοροναϊού, ο οποίος εξαπλώθηκε σε τουλάχιστον 49 χώρες μέσα σε μερικές εβδομάδες, σε “πολύ υψηλό”, όπως μεταδίδει το CNBC.\n“Βρισκόμαστε στο υψηλότερο επίπεδο επιφυλακής ή υψηλότερου επιπέδου εκτίμησης κινδύνου όσον αφορά την εξάπλωση και τον αντίκτυπο”, δήλωσε ο Δρ Μάικ Ράιαν, εκτελεστικός διευθυντής του τμήματος έκτακτης ανάγκης του ΠΟΥ. ”Ο ΠΟΥ δεν θέλει να τρομάξει τους ανθρώπους”, δήλωσε ο Ράιαν. Πρόκειται για μήνυμα προειδοποίησης για τις χώρες, για να ετοιμαστούν, καθώς ο ιός μπορεί να εμφανιστεί στα μέρη τους ανά πάσα στιγμή. Τα κράτη έχουν καθήκον απέναντι στους πολίτες, πρέπει να τους προετοιμάσουν”.\nVIDEO: 🇨🇭 World Health Organization (WHO) chief #Tedros Adhanom Gebreyesus says the UN health agency has upgraded the global risk assessment for the #coronavirus spread and impact to "very high", its highest level pic.twitter.com/xcY7rRuEH6\n”Ο κόσμος μπορεί ακόμη να αποφύγει “τα χειρότερα”, αλλά η αναθεώρηση προς τα πάνω του κινδύνου σημαίνει ότι το επίπεδο κινδύνου του ΠΟΥ βρίσκεται στο υψηλότερο “, δήλωσε ο Ράιαν σε συνέντευξη Τύπου στην έδρα του ΠΟΥ στη Γενεύη.\nΣημειώνεται πως εκτός Κίνας, έχουν επιβεβαιωθεί περισσότερα από 4.300 κρούσματα σε τουλάχιστον 48 χώρες, συμπεριλαμβανομένων 67 θανάτων από το πρωί της Παρασκευής, σύμφωνα με δηλώσεις του γενικού διευθυντή του ΠΟΥ, Tedros Adhanom Ghebreyes.\nΩστόσο, ο ΠΟΥ δεν έχει ανακηρύξει ακόμη ότι ο κοροναϊός έχει εξαπλωθεί σε επίπεδο πανδημίας, επειδή δεν υπάρχουν “ενδείξεις μέχρι στιγμής ότι ο ιός εξαπλώνεται ελεύθερα στις κοινότητες”, ανέφερε ο Tedros.\nΟ ίδιος σημείωσε ότι ο ιός δεν αποκλείεται ακόμα να μετατραπεί σε πανδημία. Ο Tedros συνιστά πως δεν πρέπει να υπάρξει φόβος και πανικός.”Ο μεγαλύτερος εχθρός μας τώρα δεν είναι ο ίδιος ο ιός. Είναι ο φόβος, οι φήμες και το στίγμα.”


Γκαγκαβουζης-Gagauz: Ενα πολυ ομορφο κειμενο που εντοπισα στην ιστοσελιδα της Μητροπολης Αλεξανδρουπολης!!αφιερωνετε σε ξενοφοβικους Ελληνες και υπερπατριωτες!!\nΕνα πολυ ομορφο κειμενο που εντοπισα στην ιστοσελιδα της Μητροπολης Αλεξανδρουπολης!!αφιερωνετε σε ξενοφοβικους Ελληνες και υπερπατριωτες!!\nΗ καταφυγή σε εκβιαστικούς τρόπους, σε απάνθρωπες τακτικές και σε εξευτελιστικές για την ανθρώπινη προσωπικότητα μεθόδους, που θα αποβούν μομφή για τον πολιτισμό μας- τουλάχιστον τον ελληνικό- δεν είναι λύση. Το συρματόπλεγμα δεν είναι λύση. Είναι απέλπιδα προσπάθεια, εκ των προτέρων καταδικασμένη σε αποτυχία, που παραπέμπει σε άλλες περιοχές και σε άλλες εποχές…\nΑναρτήθηκε από Γκαγκαβούζης-Gagavouzis στις 2:03 π.μ.\nΦίλε Γκαγκαβούζη δεν ξέρω αν θα σε ενδιέφερε να ασχοληθείς με το συνχωριανό σου το ΜΕΓΆΛΟ επαναστάτη ΜΠETRENTIN απο το σαμμανα .Αν θέλεις δες το\n3 Φεβρουαρίου 2011 - 2:40 μ.μ.\nΕνα πολυ ομορφο κειμενο που εντοπισα στην ιστοσελι...\nΛΙΓΑ ΛΟΓΙΑ ΓΙΑ ΤΟ ΒΙΝΤΕΟ ΠΟΥ ΒΛΕΠΕΤΕ ΠΙΟ ΚΑΤΩ!!


Έλενα Λιαποπούλου Αδαμίδου, Τρία ποιήματα - Ποιείν\nΈλενα Λιαποπούλου Αδαμίδου, Τρία ποιήματα\n«Πες μου τι σημαίνει πίστη.» [Από Νοσταλγία του Andrei Tarkovsky.]\nΤην καλώ σε εμένα\nόπως, φαντάζομαι, ο προσκυνητής τα θεία.\nΑνοίγω ρυτίδα-ρυτίδα το δέρμα της\nκαι μέσα της, από μέσα μου\nήλιους λιώνουν τα άλγη, οι μητέρες.\nΤα δάκρυα πατούν\nγενναία στο σκαμνί της\nνα κρεμαστούν από τα μάτια μου\nκαι να τα κοκκινίσουν\nόπως οι καθρέφτες τους προσκυνητές.\nΚαι τελικά η ώρα της σωτηρίας δεν φάνηκε.\nΤο μόνο ξέφωτο είναι εδώ,\nσπαράζει σπασμένο στην κουζίνα\nπως όσοι άνθρωποι μου χαρίστηκαν\nδεν ξύπνησαν ποτέ και\nμε παρακάλεσαν να μην ξυπνήσω·\nκι ακόμη περιμένω\nό,τι ήδη με προσπέρασε.\nΠαραλλαγές ορίζοντα για πιάνο\nHorizon Variations του Max Richter.\nνα πεθάνω χωρίς\nνα το καταλάβει κανείς —\nέτσι όπως το παλιό πιάνο\nπιάνεται γερά κι αλύπητα\nαπό την βουβή ζωή μου\nπατώντας πάνω στα πλήκτρα της πλήξης μου\nπαίζοντας την ανάγκη μου για το ασύλληπτο\nάνθρωπος δεν μου έρχεται\nπου να έχει πεθάνει.\nΗ Έλενα Λιαποπούλου Αδαμίδου γεννήθηκε το 1996 στη Θεσσαλονίκη, όπου και ζει. Είναι πτυχιούχος του Τμήματος Αγγλικής Φιλολογίας του ΑΠΘ. Αυτό τον καιρό ολοκληρώνει το μεταπτυχιακό της στη Δημιουργική Γραφή στο Πανεπιστήμιο Δυτικής Μακεδονίας. Κείμενα της έχουν δημοσιευθεί στo Echoes Online Journal, στην ιστοσελίδα του Κέντρου Ελληνικών Σπουδών Harvard και στο CultureBook.\n2 Δεκεμβρίου, 2020 at 1:28 μμ\nΤο ασφυκτικό εξωθεί την ψυχή να αποδράσει, όπως μόνο η καυτή αλήθεια της ψυχής μπορεί να πράξει, βρίσκοντας καταφύγιο σε παραλήρημα, που το βλέμμα της ποίησης αποσπά, τον αναγνώστη ταρακουνώντας με ξεσπάσματα εσώτερα, κλείνοντας με διαλεκτικές παραλλαγές ελπίδας στον ορίζοντα του πιάνου.\nΓεωργία Βραχνή, Δύο ποιήματα\nΑλεξάνδρα Σάνδη, Δύο ποιήματα\nΑχιλλέας Φιστουρής, Ποιήματα


Lotrščak Tower (Ζάγκρεμπ, Κροατία) - Κριτικές - TripAdvisor\nLotrščak Tower: Εστιατόρια στην περιοχή\nΔραστηριότητες κοντά σε: Lotrščak Tower\nLotrščak Tower, Ζάγκρεμπ - Κριτικές\nΝο 24 από 197 δραστηριότητες - Ζάγκρεμπ\nStrossmayerovo Setaliste 9 | Historic atraction, Ζάγκρεμπ 10000, Κροατία\nΟ μύθος κάτι λέει για ένα κανόνι και έτσι έγινε σύμβολο στις 12 το μεσημέρι να βροντάει και να... διαβάστε περισσότερα\nΟ μύθος κάτι λέει για ένα κανόνι και έτσι έγινε σύμβολο στις 12 το μεσημέρι να βροντάει και να σκέφτεσαι αναλόγως της αφηρημάδας σου.\nΘα δείτε αυτό αν συμμετέχετε σε μια περιήγηση στο Ζάγκρεμπ και μάθετε την ιστορία - έχω μια φωτογραφία στο ανασκοπήσεις περιήγησης Wayoudo.\nΑγαπήστε αυτό το μέρος, σκέφτηκα ότι ήταν λίγο ακριβό αλλά αξίζει τον κόπο. Η απότομη ανάβαση στις ξύλινες σκάλες ήταν μια εμπειρία και κάθε όροφος είχε καλές ιστορικές τοπικές φωτογραφίες. Η θέα από ψηλά ήταν εκπληκτική!\nΥπέροχο από το εξωτερικό. Εάν είστε αρκετά τολμηροί, μπορείτε να δοκιμάσετε να σκαρφαλώσετε τις σκάλες. Τέλος για αναρρίχηση.\nΈνας πύργος άμυνας του 13 ου αιώνα, ο οποίος πυρπάει ένα κανόνι καθημερινά το μεσημέρι. Πιστεύω ότι η ιστορία της πυροβόλων όπλων είναι να σταματήσουν όλα τα καμπάνες της εκκλησίας να χτυπάνε το μεσημέρι, καθώς οι περισσότεροι δεν ήταν συγχρονισμένοι. Ποιός ξέρει! Βρίσκεται στην κορυφή...του τελεφερίκ όπου βγαίνετε. Μπορείτε να ανεβείτε στην κορυφή του πύργου. Σε κοντινή απόσταση βρίσκεται η όμορφη πλατεία Marks Square.Περισσότερα\nΕικονικό, αλλά τίποτα δεν είναι πολύ μεγάλο\nΕίναι ωραίο να βλέπετε το πυροβόλο όπλο στις 12 το βράδυ, αλλά αλλιώς ο πύργος δεν είναι τίποτα πολύ ιδιαίτερο, αν και είναι εικονικό για το Ζάγκρεμπ και δεν θα σας συνιστούσα να το χάσετε.\nΤαξιδέψτε το Λιμεναρχείο στην άνω πόλη, τότε αυτό είναι αντίθετο. Μία μικρή αμοιβή για να αμοιβή και στη συνέχεια να ανεβείτε στην κορυφή στο μπαλκόνι θέασης. / έχετε μια υπέροχη θέα 360 της πόλης και την υπέροχη οροφή της οδού Marks Church. Απολαύστε τις προβολές...και τραβήξτε μια φωτογραφική μηχανή. Υπάρχει η ιστορία του πύργου και στα 12 πυροβόλο όπλο. Αν είστε λάτρεις της ιστορίας θα παρατηρήσετε ότι το όπλο είναι ένα βρετανικό όπλο αεροσκάφους 75 χιλιοστών από το WW 2 - αστείο όπου αυτά τα πράγματα εμφανίζονται.Περισσότερα\nΕξαιρετικό μέρος για να δείτε ολόκληρη την πόλη\nΗ θέα από εκεί είναι υπέροχη, μπορείτε να δείτε όλη την πόλη του Ζάγκρεμπ από ψηλά. Αλλά είναι σημαντικό να πάτε το μεσημέρι ακριβώς για να δείτε και να ακούσετε το πυροβόλο όπλο που καίγεται καθημερινά. Εάν είστε τυχεροί, ο άνθρωπος κανόνι θα ανοίξει το...παράθυρο και θα χαιρετήσει τους ανθρώπους.Περισσότερα\nΠροτείνετε να δείτε το πυροβόλο όπλο στις οκτώ 12 το μεσημέρι κάθε μέρα. Έχει μια υπέροχη θέα της πόλης του Ζαγκρέμπ από εκεί.\nΙστορικός πύργος με θέα\nΤο Lotr ?? Ak Tower βρίσκεται στην Άνω πόλη και είναι ένα καλό μέρος για να δείτε το δρόμο. Πλατεία του Mark. Είναι καλύτερα γνωστό ως η θέση του κανόνα που καίγεται καθημερινά το μεσημέρι.\nΛάβετε γρήγορα απαντήσεις από το προσωπικό του Lotrščak Tower και από προηγούμενους επισκέπτες.


SKIL - 0770AT - Εργαλεία Στρίγκος Αθανάσιος και Σταύρος ΟΕ\nΕΡΓΑΛΕΙΑ ΚΗΠΟΥ - ΑΓΡΟΤΙΚΑ>ΚΛΑΔΟΤΕΜΑΧΙΣΤΕΣ>0770AT\nSKIL - 0770AT + ΔΩΡΟ! Tweet\nΤεμαχιστής Skil 0770 AT\nΧαρακτηριστικά Ισχυρός κινητήρας 2400 W Αναστρεφόμενες λάμες από σκληρυμένο χάλυβα Συμπαγής σχεδιασμός «ΕΥΚΟΛΗΣ ΑΠΟΘΗΚΕΥΣΗΣ» Προστασία υπερφόρτωσης, προστατεύει τον κινητήρα Εύκολη μεταφορά Συμπεριλαμβάνεται ωστήριο και μεγάλος σάκος συλλογής\nBLACK AND DECKER - GS2400 + ΔΩΡΟ! 2400W Σπαστήρας Κλαδιών GS2400\n€ 277,85\tΠροσθήκη στη λίστα επιθυμιών\n€ 277,85\tΆμεση Παραλαβή / Παράδοση\tΑγορά\nMAKITA - UD2500 + ΔΩΡΟ! UD2500 - ΗΛΕΚΤΡΙΚΟΣ ΚΛΑΔΟΤΕΜΑΧΙΣΤΗΣ 2000W\n€ 202,19\tΠροσθήκη στη λίστα επιθυμιών\n€ 202,19\tΆμεση Παραλαβή / Παράδοση\tΑγορά\n€ 782,57\tΠροσθήκη στη λίστα επιθυμιών\n€ 782,57\tΆμεση Παραλαβή / Παράδοση\tΑγορά\n€ 696,68\tΠροσθήκη στη λίστα επιθυμιών\n€ 696,68\tΆμεση Παραλαβή / Παράδοση\tΑγορά\n€ 2.474,25\tΠροσθήκη στη λίστα επιθυμιών\n€ 2.474,25\tΆμεση Παραλαβή / Παράδοση\tΑγορά\n€ 948,50\tΠροσθήκη στη λίστα επιθυμιών\n€ 948,50\tIn Stock\tΑγορά\nMATRIX - GSB2500-40 + ΔΩΡΟ! ΚΛΑΔΟΤΕΜΑΧΙΣΤΗΣ\n€ 237,50\tΠροσθήκη στη λίστα επιθυμιών\n€ 237,50\tΆμεση Παραλαβή / Παράδοση\tΑγορά\nMATRIX - GS2400-40 + ΔΩΡΟ! Θρυμματιστές Ηλεκτρικός GS2400-40 Ισχύς 2400 Watt Στροφές (rpm) 4050 Μεγ. Διάμετρος (Φmm) 40 Βάρος (kg) 14 Εξοπλισμός: - διακόπτης ασφαλείας - αυτόματη τροφοδοσία - ρόδες μεταφοράς\nMATRIX - PGS4000 + ΔΩΡΟ! Θρυμματιστές Βιοθρυμματιστής βενζίνης PGS4000 Ισχύς 5.5 HP Tαχύτητα κοπής (rpm) 2400 Μεγ. Διάμετρος (Φmm) 50 Τεπόζιτο καυσίμου (lt) 1,2 Βάρος (kg) 40 Εξοπλισμός: - 2 μαχαίρια - μείωση όγκου 20 σε 1 - αυτόματη τροφοδοσία - ρόδες μεταφοράς\nBOSCH ΚΗΠΟΣ - AXT 25 TC + ΔΩΡΟ! Αθόρυβοι κλαδοτεμαχιστές AXT 25 TC\nBOSCH ΚΗΠΟΣ - AXT 23 TC + ΔΩΡΟ! Αθόρυβοι κλαδοτεμαχιστές AXT 23 TC\nBOSCH ΚΗΠΟΣ - AXT 25 D + ΔΩΡΟ! Αθόρυβοι κλαδοτεμαχιστές AXT 25 D\nBOSCH ΚΗΠΟΣ - AXT 22 D + ΔΩΡΟ! Αθόρυβος κλαδοτεμαχιστής 2200 W, δυνατότητα κοπής κλαδιού Φ 38 cm, διέλευση υλικού 170 Kg/h,41 στρ/min, τάση 230 V, ροπή 600 Nm,αυτόματη προώθηση κλαδιών,κάδος συλλογής 53 L, συστημα κοπής κύλινδρος φρέζας\nBOSCH ΚΗΠΟΣ - AXT RAPID 2200 + ΔΩΡΟ! Κλαδοτεμαχιστές Rapid AXT Rapid 2200\nBOSCH ΚΗΠΟΣ - AXT RAPID 2000 + ΔΩΡΟ! Κλαδοτεμαχιστές Rapid AXT Rapid 2000


ΑΝΟΙΧΤΗ ΣΥΝΕΛΕΥΣΗ ΑΓΙΟΥ ΤΡΥΦΩΝΑ ΚΑΜΑΤΕΡΟΥ: Το κείμενο που μοιράσαμε το Σάββατο στην λαϊκή Καματερού. Ρίξτε μια ματιά...\nΤο κείμενο που μοιράσαμε το Σάββατο στην λαϊκή Καματερού. Ρίξτε μια ματιά...\nΠαρακαλούμε διαβάστε το με προσοχή πριν το πετάξετε αφορά το καλό όλων μας!\nΑΝΟΙΧΤΗ ΣΥΝΕΛΕΥΣΗ ΑΓ. ΤΡΥΦΩΝΑ ΚΑΜΑΤΕΡΟΥ\nΕίμαστε συμπολίτες σας με τα ίδια προβλήματα με εσάς και με τις ίδιες αγωνίες. Μέσα από τις γειτονιές μας στον Άγιο Τρύφωνα και την Χαραυγή Καματερού, αποφασίσαμε να τολμήσουμε να κάνουμε το πρώτο βήμα. Και το κάναμε. Εδώ και περίπου 4 μήνες βγήκαμε από τα σπίτια μας συναντηθήκαμε και ξεκινήσαμε δυναμικά να αντιδρούμε με μια σειρά κινητοποιήσεων απέναντι σε όλα αυτά τα άδικα μέτρα που μας έχουν επιβάλει. Δίνοντας μας ένα παρόν που είναι αδύνατο να ζήσεις αξιοπρεπώς και ένα μέλλον χωρίς μέλλον.\nΞεκινήσαμε αντιδρώντας με κάθε νόμιμο μέσο και συλλέγοντας υπογραφές ενάντια στο αντισυνταγματικό και παράνομο χαράτσι της ΔΕΗ. Στη συνέχεια όμως οι εξελίξεις ήταν τόσο γρήγορες και άσχημες που συνεχώς μας προλάβαιναν. Τώρα πλέον ο κόμπος έφτασε στο χτένι και αντιστεκόμαστε σε όλα τα άδικα μέτρα που ήδη μας έχουν επιβάλει σε χρόνο ρεκόρ. Ο βασικός μισθός έχει φθάσει τα 400€ καθαρά, το επίδομα ανεργίας τα 360€, οι συντάξεις έχουν μειωθεί σε επίπεδα εξευτελιστικά και συνεχώς μειώνονται, η κοινωνική πολιτική είναι ανύπαρκτη, το φάρμακο σε λίγο θα είναι απροσέγγιστο για τους περισσότερους από εμάς, η φράση εργασιακά δικαιώματα ανήκει πλέον στο παρελθόν, η ανεργία καλπάζει διαρκώς με τους άνεργους συμπολίτες μας να έχουν φτάσει τους 1.500.000. και πολλά πολλά άλλα που μια κόλα χαρτί σαν αυτή δεν μπορεί να τα χωρέσει.\nΕίναι πλέον ξεκάθαρο ακόμα και για τον πιο αφελή ότι προσπαθούν με κάθε τρόπο να μας εξολαθρεύσουν. Τους καλούμε να ζήσουν αυτοί και οι οικογένειες τους χωρίς φάρμακα και με μισθό 400€ το μήνα και με τις τιμές στο καλάθι της νοικοκυράς να αυξάνονται διαρκώς. Φτάνει πια!\nΣας καλούμε η γειτονιά μας να γίνει σαν μία γροθιά, να αντισταθούμε και μαζί να περάσουμε αυτή την δύσκολή μπόρα που διανύουμε. Στην περιοχή μας δεν θα επιτρέψουμε να υπάρξει κανένας άστεγος και κανένας συμπολίτης μας χωρίς τα βασικά αγαθά όπως το ρεύμα, το νερό και η τροφή. Το μόνο που έχουμε πλέον είναι ο ένας τον άλλον και αυτό πρέπει να το καταλάβουμε καλά όλοι μας. Μόνο έτσι μπορούμε να τα καταφέρουμε.\nΚάθε Κυριακή στις 11.00π.μ. συναντιόμαστε στο στέκι μας που βρίσκεται επί της οδού Αγίου Τρύφωνα 57 (απέναντι από την εκκλησιά του Αγίου Τρύφωνα) και συζητάμε τα προβλήματα μας. Ψάχνουμε να βρούμε λύσεις για τα άμεσα προβλήματα μας και ταυτόχρονα οργανώνουμε τις δράσεις μας. Επίσης το στέκι μας είναι πάντα ανοιχτό για όλους κάθε Δευτέρα και Τετάρτη από τις 6.00 έως τις 8.00μμ.\nΣας καλούμε να έρθετε όλοι στις συναντήσεις μας για να γίνουμε πιο δυνατοί. Να δώσουμε κουράγιο ο ένας στον άλλον και όλοι μαζί να αντισταθούμε. Η συνέλευση μας δεν έχει χρώματα και κόμματα είναι η συνέλευση της γειτονιάς μας. Είναι άλλωστε κατά την ταπεινή μας γνώμη ο μοναδικός δρόμος που μας έχει απομείνει.\nΓια όσους από εσάς έχουν πρόσβαση στο διαδίκτυο μπορείτε να μαθαίνετε νέα μας από την ιστοσελίδα μας στο: http://sineleusiagiostrifonas.blogspot.com\nΜέσα από αυτή μπορείτε να μας κάνετε like στο facebook έτσι ώστε και να λαμβάνετε όλα τα νέα μας στην δική σας προσωπική σελίδα στο facebook αλλά ταυτόχρονως και να μπορούμε να συζητάμε μέσα από την μοναδική δυνατότητα που μας παρέχουν τα μέσα κοινωνικής δικτύωσης.\nΑναρτήθηκε από Ανοιχτή Συνέλευση Καματερού στις 12:50 μ.μ.\nΚυριακή 25 Μαρτίου στο Δημαρχείο Καματερού στις 10...\nΑλλαγή πλάνου. Την Κυριακή 18 Μαρτίου στις 11.00π....\nΤο κείμενο που μοιράσαμε το Σάββατο στην λαϊκή Καμ...\nΗ Συνέλευση Αγίου Τρύφωνα αύριο 14 Μαρτίου στις 10...\nΤην Κυριακή 18 Μαρτίου στις 11.00π.μ. όλες οι συνε...\nΤο Σαββάτο στις 11.00π.μ. πηγαίνουμε στην λαϊκή Κα...\nΕξόρμηση σήμερα στο κέντρο του Καματερού. Όλοι και...


Τσίπρας σε Γεννηματά: Θα σε πάω Καστελόριζο μαζί με τον Γιώργο (Βίντεο) - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Τσίπρας σε Γεννηματά: Θα σε πάω Καστελόριζο μαζί με τον Γιώργο (Βίντεο)\nΤσίπρας σε Γεννηματά: Θα σε πάω Καστελόριζο μαζί με τον Γιώργο (Βίντεο)\nΜε το βαμβάκι «σφάχτηκαν» μπροστά στις κάμερες ο πρωθυπουργός και η επικεφαλής του ΠΑΣΟΚ Φώφη Γεννηματά στα πλαίσια των συναντήσεων του Αλέξη Τσίπρα με τους πολιτικούς αρχηγούς.\nΟι πρώτες κουβέντες τους ήταν σε απλό, φιλικό σχεδόν επίπεδο, ωστόσο το καλό κλίμα δεν κράτησε για πολύ.\nΟ πρωθυπουργός αφού ρώτησε για το συνέδριο της Δημοκρατικής Συμπαράταξης, ανέφερε στη Φώφη Γεννηματά πως η χώρα, ανεξάρτητα από τις πολιτικές διαφορές των κομμάτων, έχει πάρει μια «ανάσα» για να σχεδιάσει την επόμενη ημέρα.\nΩστόσο, η Φώφη Γεννηματά το αμφισβήτησε διερωτώμενη «αν υπάρχει ανάσα με τη θηλιά στο λαιμό», για να της απαντήσει ο Πρωθυπουργός πως «εσείς μας βάλατε στα μνημόνια, εγώ θα σας βγάλω».\nΣτη συνέχεια ο Αλέξης Τσίπρας είπε στην Φώγη Γεννηματά πως θα βγάλει τη χώρα από το μνημόνιο και μάλιστα, ο ίδιος θα την πάει… διακοπές στο Καστελόριζο.\n«Θα τη βγάλουμε [σ.σ. την χώρα] και θα σε πάρω μαζί με το Γιώργο να πάμε στο Καστελόριζο», ήταν η πλήρης απάντηση του πρωθυπουργού, ο οποίος έκανε σαφή αναφορά στο πρώτο μνημόνιο που εξαγγέλθηκε από τον Γιώργο Παπανδρέου από το Καστελόριζο.\n«Δοκιμάστηκαν όλα και τα μεγάλα λόγια» του είπε η κ. Γεννηματά. «Από εδώ και πέρα υπάρχει μόνο ο δρόμος εξόδου από την κρίση», απάντησε ο κ.Τσίπρας.\n.@atsipras Δεν ξέρω "πόσο ανάσα μπορούμε να πάρουμε" γιατί τη θηλιά στον λαιμό μάς την έχεις βάλει. pic.twitter.com/aAzAashxiM\n— Fofi Gennimata (@FofiGennimata) 20 Ιουνίου 2017


Κάνουμε λογαριασμό - OTE Group Sustainability Report 2015\nΟ Όμιλος ΟΤΕ είναι ο κορυφαίος πάροχος τηλεπικοινωνιών στην Ελλάδα και ένας από τους ισχυρότερους στη Νοτιοανατολική Ευρώπη. Προσφέρει υπηρεσίες σταθερής τηλεφωνίας, ευρυζωνικότητας και τηλεόρασης, καθώς και υπηρεσίες κινητών επικοινωνιών (συμβολαίου, καρτοκινητής, mobile broadband). Τον Οκτώβριο του 2015, ο Όμιλος ΟΤΕ, καθιέρωσε στην ελληνική αγορά την ενιαία εμπορική μάρκα COSMOTE για όλα τα προϊόντα σταθερής, κινητής και internet. Έτσι, όλοι οι πελάτες μπορούν να απολαμβάνουν έναν ολοκληρωμένο κόσμο επικοινωνίας και ψυχαγωγίας, με ευκολία, ταχύτητα και απλότητα.\nΣτο τέλος του 2015, ο Όμιλος αριθμούσε 21.500 εργαζόμενους. Τα έσοδά του ανήλθαν σε € 3.902,9 εκατ., ενώ, η προσαρμοσμένη κερδοφορία EBITDA διαμορφώθηκε σε € 1.343,0 εκατ.\nΈνας Όμιλος, 21.500 εργαζόμενοι,\n€4,5 δισ. κεφαλαιοποίηση\nΓια ιδιώτες και επαγγελματίες. Internet, ομιλία και ψυχαγωγία, από\nκάθε συσκευή, όπου κι αν βρίσκεστε.\nΣταθερή και κινητή τηλεφωνία, Internet, τεχνολογία Cloud και\nεξελιγμένες υπηρεσίες τηλεφωνικού κέντρου γίνονται ένα και\nβοηθούν την επιχείρηση να δουλεύει καλύτερα, να μειώσει τα\nλειτουργικά της έξοδα και να αναπτυχθεί.\n450.000 συνδρομητές απολαμβάνουν UEFA Champions League\nκαι Europa League, UK Premier League, το Κύπελλο Ελλάδας, κ.λπ.,\nκαθώς και την αποκλειστική μετάδοση δημοφιλών σειρών και\nταινιών, σε 85 ψηφιακά κανάλια (29 με υψηλή ευκρίνεια) με\nπεριεχόμενο για όλη την οικογένεια, στις πιο ανταγωνιστικές τιμές.\nΤαχύτητες έως 50 Mbps σε συνολικά 1.900.000 νοικοκυριά\nκαι επιχειρήσεις, με την πληθυσμιακή κάλυψη να αυξάνεται σε 40%\nΕπέκταση του 4G δικτύου του στο 80% και πάντα Νο1 σε\nπληθυσμιακή κάλυψη. Διαθέσαμε στους καταναλωτές το δίκτυο 4G+\nμε ταχύτητες έως 375 Mbps! Πιάσαμε, και παρουσιάσαμε από τους\nπρώτους παγκοσμίως, ταχύτητες έως και 500 Mbps!\nΣτηρίζουµε την Οικονοµία και την Κοινωνία\nΚύκλος εργασιών 2015, σε εκατ. ευρώ\nΣτήριξη Οικονομίας και Κοινωνίας, σε εκατ. ευρώ\n331,9 Αποδοχές και παροχές προσωπικού 85,5\n604,1 Λειτουργικά έξοδα 674,4\n9,4 Πληρωµές στο ελληνικό κράτος 123,9\n1,6 Κοινωνική συνεισφορά 1,6\n115 Πληρωµές στους παρόχους κεφαλαίου 62,5\nΠερισσότερα για τα Οικονομικά Στοιχεία του Ομίλου ΟΤΕ, στον Απολογισμό Βιώσιμης Ανάπτυξης 2015.


Η εβδομάδα ξεκινά με φόρεμα. Ένα ρούχο που τελευταία κερδίζει όλο και περισσότερο την εκτίμηση των σχεδιαστών και τη δική μας. Είναι άνετα, γρήγορα στο styling και εύκολα συνθέτουν σύνολα καλαίσθητα. Το συγκεκριμένο με πουά και ντραπέ λεπτομέρειες συνδυάζεται με μια ladylike κλασική τσάντα.\nΚι αν ψάχνετε για το καθαρά αστικό και αυστηρό για την εμφάνιση σας, για το τέλειο urban chic σύνολο. Τότε σταθείτε λίγο παραπάνω σε αυτή την εικόνα. Ένα φόρεμα μαύρο και κλασικό συνδυασμένο και φωτισμένο από καταπληκτικά αξεσουάρ: γυαλιά και σκουλαρίκια.\nΣε διαφορετικό ύφος κινείται η φιλοσοφία αυτού του look. Παστέλ αποχρώσεις και χαλαρή διάθεση παίζοντας με την αντίθεση του κίτρινου-ροζ. Ένα χρωματικό combo, αγαπημένο της επερχόμενης άνοιξης.\nΈντονα prints φορεμένα με ανδρόγυνο παντελόνι σε φαρδιά γραμμή και basic απόχρωση. τα χρυσά κοσμήματα μαζί τους θεωρούνται must.\nΚαρό vichy φόρεμα σε κόκκινο χρώμα συνδυάστηκε ευφυώς με ασημί slides.\nBasic top με ρίγες και ροζ παντελόνι αποτελούν ακόμα μία πρόταση των φθινοπωρινών μας εμφανίσεων. Girly ροζ και ασπρόμαυρες ρίγες αποτελούν μια απόλυτα φρέσκια ιδέα.\nΣατέν κιμονό φορεμένο σαν φόρεμα και υφή σατέν, κατάλληλο για ένα πολύβουο Σάββατο. Μέρες που ξέρετε ότι το πρόγραμμα περιλαμβάνει «πολλά» προτιμήστε κομμάτια που ξέρετε ότι ταιριάζουν στα ψώνια του σούπερ μάρκετ αλλά και σε μια συνάντηση με φίλους.\nΗ Κυριακή χρειάζεται να είναι απλή, ήσυχη. Ιδανικά και τα look μας. Ένα λευκό top και ένα κλασικό ξεβαμμένο τζιν παντελόνι με ένα ζευγάρι μαύρες μπαλαρίνες είναι αυτά που ακολουθούν το mood της.\nΜεγάλο Spoiler από την εκπομπή «Καλοκαίρι #not»! Πριν από λίγο μέσα από την εκπομπή του Open είδαμε τις φωτογραφίες των 10 αγοριών, αλλά και των 10 κοριτσιών, που θα καταφέρνουν ...


ΙΘΑΚΗ: Ένας Δρόμος Ατελείωτος: Φεβρουαρίου 2014\nΤον είδα. Με είδε. Έρωτας κεραυνοβόλος! Ένας μπόμπιρας με έκανε να νιώσω άλλος άνθρωπος (ε μιας και οι ενήλικες δεν κάνουν κάτι, είπε το παιδί να με κάνει να θυμηθώ πως είμαι και εγώ άνθρωπος).\nΚάποτε είχα όνειρα. Μεγάλα. Πολύ μεγάλα. Εξοντωτικά μεγάλα. Δεν λέω πως είναι κακό να ονειρεύεσαι αλλά εγώ υπερέβηκα λίγο τα όρια. Αλλιώς είναι να έχεις όνειρα και αλλιώς να ονειρεύεσαι με κάθε λεπτομέρεια τη ζωή σου και τους γύρω σου, γιατί τα πράγματα δεν είναι όπως θέλουμε να είναι.\nΚάποτε σκεφτόμουν τον εαυτό μου στο μέλλον και με έβλεπα μπαμπά, stay-at-home dad, που λέμε και στο χωριό μου. Ναι, με οικογένεια κανονικά, με παιδιά και άντρα, αν και άντρας. Κάποτε ήθελα γιο, τώρα θέλω περισσότερο κορίτσι. Κάποτε θέλω δίδυμα, αλλά αυτό είναι περαστικό, ο Ρίκυ Μάρτιν φταίει. Μετά από αυτό το βλέμμα του μπόμπιρα θυμήθηκα αυτά τα όνειρα... θυμήθηκα το παιδί που ονειρευόμουν. Μην φανταστείς ότι του έδωσα και όνομα, αλλά κάπου είχα μια λίστα με υποψήφια ονόματα αλλά δεν ξέρω που είναι...\nΜε λες και τρελό! Με άνεση κιόλας, δεν θα προσβληθώ!\nΑυτά τα όνειρα ήταν στην κατάψυξη... ούτε και εγώ ξέρω για πόσο. 4 χρονάκια; Λες και έχουμε Ολυμπιακούς... Σκεφτόμουν γιατί τα πάγωσα. Καταρχάς το να θέλω παιδί τώρα είναι σαν να σου λέω πως θέλω να κάνω ποδηλασία με ποδήλατο χωρίς τροχούς!!! Βλέπεις, έμαθα από μικρή ηλικία ότι τα μωρά δεν τα φέρνει ο πελαργός... Όχι αγαπημένε μου αναγνώστη, δεν πρόκειται τώρα να μοιρολογήσω (εγώ, η φώκια) για τα γκομενικά μου, όχι! Επίσης τα παιδιά είναι υποχρέωση μεγάλη (μην πω επιβάρυνση γιατί είναι η απαισιόδοξη πλευρά της λέξης). Εδώ δεν έχω βγει απ' το αυγό μου, θα έχω και παιδί στην πλάτη μου;\nΑυτό το πατρικό ένστικτο ξυπνάει παράλληλα με το ένστικτο του Ηρώδη. Αυτό κι αν με ξεπερνάει σε κάθε επίπεδο της ύπαρξης μου. Βλέπω τον μπόμπιρα να κάθεται εκεί ήσυχο με το γλειφιντζουράκι του -παιδικά δόντια έχει θα βγουν χεστήκαμε για τη ζάχαρη- αλλά τα υπόλοιπα παιδιά τα μισώ... τα μισώ... εντάξει τώρα... απλά θέλω να τα βάλω στο mute και στο pause γιατί δεν αντέχω ούτε τη τσιριχτή φωνή τους, ούτε την ΑΛΟΓΗ υπερκινητικότητά τους, ούτε το “θέλω τουαλέτα” κάθε 3 λεπτά!\nΚατά τ' άλλα θέλω να γίνω και πατέρας... ας μουντζωθώ λοιπόν!\nΤα όνειρα είναι όνειρα. Κάποια όνειρα μπορούν να μείνουν όνειρα... Κάποια άλλα όμως μπορούν να γίνουν ζωή. Μην ονειρεύεσαι τη ζωή σου, διάβασα κάπου, ζήσε τα όνειρά σου!\nΣας κλίνω το μάτι και σας εύχομαι καλή βδομάδα!\nΓράφει ο Ιθάκη-man στις 3:10 μ.μ. 2 σχόλια:\nΌταν επέστρεψα σπίτι και είδα την μητέρα μου να κλαίει κατάλαβα, δεν χρειαζόμουν καμία εξήγηση. Ο παππούς ήταν σε περίεργη κατάσταση εδώ και λίγο καιρό. Και αφού το κατάλαβα δεν λυπήθηκα... ιδιαίτερα. Ποιος άνθρωπος θέλει να βασανίζεται; Ποιος άνθρωπος θέλει να βασανίζονται οι δικοί του άνθρωποι; Επιπλέον με αυτόν τον παππού δεν είχαμε την σχέση εγγονού-παππού... με τον άλλο παππού -τον συνονόματο- θα μπορούσαμε αλλά μια η απόσταση μια η πρόωρη απώλεια, δεν προλάβαμε.\nΤο μόνο που με ένοιαζε εκείνη τη στιγμή ήταν η μάνα μου. Πες με μαμόθρεφτο, μαμάκια, ό,τι θες αλλά αυτό με ένοιαζε. Νόμιζα ότι θα ήταν πιο δυνατή μετά και το θάνατο της γιαγιάς αλλά αλλιώς είναι τώρα τα πράγματα. Με τη γιαγιά είχε μια άλλη σχέση, σχεδόν σχέση εξάρτησης, με τον παππού τα πράγματα είναι διαφορετικά. Αυτό που την πείραξε τώρα είναι που δεν μπορούσε να κάνει κάτι. Και εγώ με το -κληρονομικό- πείσμα προσπαθώ να της εξηγήσω ότι έκανε ό,τι μπορούσε. Μαθήματα για τους κύκλους της ζωής δεν δίνω... τα θεωρώ κλισέ. Άνθρωποι είμαστε, γεννιόμαστε, μεγαλώνουμε, ωριμάζουμε (οι τυχεροί) και πεθαίνουμε, έμβια όντα.\nΗ μαμά λέει ότι είναι κακό συναίσθημα το να είσαι ορφανός στα πενήντα τόσο...\nΕ σε αυτό δεν θα επιμένω. Αυτή ξέρει πως νιώθει, εγώ θέλω απλά να 'ναι καλά!\nΓράφει ο Ιθάκη-man στις 1:00 π.μ. 5 σχόλια:\nΕτικέτες απολογιμish, οικογένεια\nΓράφει ο Ιθάκη-man στις 1:18 π.μ. 6 σχόλια:


Ο Λοτζέσκι ήθελε τελικό!\n04 Ιουν 2019 Αθλητικά\nΣτο φουλ οι «μηχανές» ενόψει Δερύνειας (ΦΩΤΟΓΡΑΦΙΕΣ)\nΑνακοίνωσε την αποστολή για το μεγάλο ματς με Ίντερ ο Βαλβέρδε – Τι έπραξε με Μέσι (ΦΩΤΟΓΡΑΦΙΑ)\nΑνακοίνωση μετά την απόφαση του Εφετείου – «Ξεκινάμε τον αγώνα μας για δικαιοσύνη στα πολιτικά δικαστήρια…»\nΟ Παναθηναϊκός είναι η πρώτη ομάδα των φετινών τελικών της Basket League, αφού επικράτησε για τρίτη φορά του Περιστερίου (3-0). Ο Ματ Λοτζέσκι ήταν τόσο εντυπωσιακός, όσο και ουσιαστικός για την ομάδα του Πιτίνο.\nΑυτή τη φορά το Περιστέρι δεν παραδόθηκε. Πάλεψε μέχρι το τελευταίο λεπτό. Και θα μπορούσε να φέρει τη σειρά σε τέταρτο παιχνίδι, αν δεν υπήρχε ο Λοτζέσκι.\nΜε τον Αμερικανό γκαρντ να σημειώνει τους 14 από τους 22 πόντους του στην τελευταία περίοδο της αναμέτρησης. Για να το θέσουμε καλύτερα, στα καλύτερα στα έξι τελευταία λεπτά του αγώνα.\nΟι γηπεδούχοι είχαν τον δικό τους… Λοτζέσκι. Στο πρόσωπο του Μπεν Μπεντίλ! Του καλύτερου παίκτη του στα φετινά πλέι οφ.\nΣε ορισμένα σημεία της αναμέτρησης ο Γκανέζος έμοιαζε να παλεύει μόνος του, απέναντι σε ολόκληρο τον Παναθηναϊκό!\nΤο σημείο που καθόρισε την αναμέτρηση ήταν τα τρία κολλητά σουτ τριών πόντων που πέτυχε ο Παναθηναϊκός.\nΜε το σκορ στο 67-67, ο Λοτζέσκι πέτυχε το πρώτο. Ακολούθησε ο Νικ Καλάθης και μετά το δίποντο του Ντάνιελ, ήταν ξανά σειρά του «Λότζο». Από το … Χ, η διαφορά πήγε στους 7 πόντους. Με το ρολόι να έχει μόλις δύο λεπτά για το φινάλε του αγώνα.\nΤο Περιστέρι «πλήρωσε» κάθε ένας λάθος από τα 17 που έκανε στο ματς. Επέτρεψε στον Παναθηναϊκό να πετύχει 20 πόντους. Χώρια τους 26 που βρήκαν οι «πράσινοι» στον αιφνιδιασμό.\nΌπως σας είπαμε παραπάνω, στο Περιστέρι απέμεινε ο Μπεντίλ, σκόρερ 21 πόντων με 8/12 δίποντα και 0/3 τρίποντα. Παράλληλα, «κατέβασε» 11 ριμπάουντ.\nΈντεκα πόντους είχε ο Γκρέι, αλλά με 2/10 τρίποντα.\nΠλέον, η ομάδα του Ρικ Πιτίνο θα περιμένει την εξέλιξη στην άλλη σειρά των ημιτελικών για να μάθει τον αντίπαλό του, με την ΑΕΚ να έχει προβάδισμα έναντι του Προμηθέα Πατρών με 2-1.\nΠΕΡΙΣΤΕΡΙ ΒΙΚΟΣ COLA (Α.Πεδουλάκης): Σκορδίλης 10, Βασιλόπουλος 8 (2 τρίπ., 5 ασίστ, 3 κλεψ.), Γκρέι 11 (2), Καράμπελας 6 (2/4 τρίπ., 6 ριμπ., 10 ασίστ, 6 λάθη), Φλέμινγκς 10 (2), Αγραβάνης, Μπεντίλ 21 (8/12 δίπ., 11 ριμπ.), Ντάνιελ 9 (8 ριμπ.), Κάλαχαν, Σμιθ.\nΠΑΝΑΘΗΝΑΪΚΟΣ ΟΠΑΠ (Ρ.Πιτίνο): Παπαγιάννης 4, Παπαπέτρου 11 (1), Καλάθης 11 (1/8 δίπ., 3/5 τρίπ., 10 ασίστ, 4 κλεψ.), Τόμας 7, Κιλπάτρικ 6 (1), Λοτζέσκι 22 (3/3 δίπ., 5/8 τρίπ., 4 ασίστ), Γκιστ 6 (9 ριμπ.), Μήτογλου 4, Αντετοκούνμπο 2, Λάνγκφορντ 9 (2/6 τρίπ.,5 ασίστ).\nΚύπρος: Ανακοίνωσε Τεχνικό Διευθυντή και Βοηθό προπονητή / αναλυτή\nΑνακοινώνεται ο Λούκας Ποντόλσκι! (pics)\nΆρης: «Ένας από εμάς» (ΦΩΤΟΓΡΑΦΙΑ)


ΟΗΕ: Σε εμφύλιο πόλεμο έχει μετατραπεί η σύρραξη στη Συρία - Newsit.gr\nNewsit / Κόσμος / ΟΗΕ: Σε εμφύλιο πόλεμο έχει μετατραπεί η σύρραξη στη Συρία\nΔημοσιεύθηκε: 12.06.2012 | 21:31\nΕντωμεταξύ οι παρατηρητές του ΟΗΕ που έχουν αναπτυχθεί στη Συρία ανακοίνωσαν σήμερα πως τρία από τα οχήματά τους «δέχθηκαν πυρά» κοντά στην κοινότητα της Χάφα, στην επαρχία της Λαττάκειας (βορειοδυτικά).\nΗ 15μηνης διάρκειας σύρραξη στη Συρία έχει μετατραπεί πλέον σε ολοκληρωτικό εμφύλιο πόλεμο, στον οποίο οι κυβερνητικές δυνάμεις επιχειρούν να ανακαταλάβουν μεγάλα τμήματα αστικών περιοχών που έχουν καταληφθεί από την αντιπολίτευση, τόνισε σήμερα ο αναπληρωτής ΓΓ του ΟΗΕ για τις ειρηνευτικές αποστολές Ερβέ Λαντσού.\n«Ναι θεωρώ πως μπορούμε να το πούμε αυτό», είπε σε συνέντευξή του στο πρακτορείο ειδήσεων Ρόιτερς ο Λαντσού, απαντώντας στην ερώτηση εάν η σύρραξη στη Συρία μπορεί να χαρακτηρίζεται πλέον εμφύλιος πόλεμος.\n«Σαφώς, ό,τι συμβαίνει είναι πως η κυβέρνηση της Συρίας έχει απολέσει ορισμένα εκτεταμένα τμήματα εδάφους σε αρκετές πόλεις και προσπαθεί να ανακτήσει τον έλεγχο στις περιοχές αυτές από την αντιπολίτευση», πρόσθεσε.\n«Το επίπεδο της βίας έχει αυξηθεί σημαντικά», δήλωσε ο Λαντσού, ο οποίος πρόσθεσε πως η σημερινή επίθεση εναντίον των παρατηρητών του Οργανισμού στη Συρία ήταν «μία σκόπιμη ενέργεια».\n«Οι παρατηρητές του ΟΗΕ, οι οποίοι προσπαθούσαν να μεταβούν στην Χάφα χρειάσθηκε να αντιμετωπίσουν ένα εξαγριωμένο πλήθος και να γυρίσουν πίσω. Τρία από τα οχήματα του ΟΗΕ δέχθηκαν πυρά ενώ κατευθύνονταν πως την περιοχή του Ιντλίμπ», βορειότερα, τονίζει σε ανακοίνωσή της η Αποστολή Παρατηρητών του ΟΗΕ στη Συρία (Misnus).\nΣτην ίδια ανακοίνωση τονίζεται πως δεν έχει καταστεί ακόμη δυνατόν να καθορισθεί από πού προέρχονταν τα πυρά. «Όλοι οι παρατηρητές βρίσκονται τώρα στη βάση τους σώοι και αβλαβείς», προστίθεται στο κείμενο, ενώ τονίζεται πως «οι παρατηρητές πασχίζουν από τις 7 Ιουνίου να μεταβούν στην Χάφα, όμως παρεμποδίζονται από τις βιαιότητες που συνεχίζονται στην περιοχή».\nΑπό την πλευρά του το συριακό πρακτορείο SANA κατηγορεί τους παρατηρητές πως ανέτρεψαν ένα όχημα κατοίκων της γειτονικής στην Χάφα κοινότητας Σιρ «τραυματίζοντας τρεις εξ αυτών».\n«Οι κάτοικοι της περιοχής της Λαττάκειας προσπάθησαν να τους διηγηθούν τα δεινά που υφίστανται από τη δράση των ενόπλων ομάδων, σε μία ομάδα παρατηρητών που διέρχονταν από την κοινότητα. Όμως εκείνοι δεν τους άκουσαν και τους εμβόλισαν με ένα από τα οχήματά τους», τονίζει το πρακτορείο.\nΑπό την πλευρά της, η Αμερικανίδα ΥΠΕΞ Χίλαρι Κλίντον δήλωσε σήμερα πως θα είναι δύσκολο να παραταθεί η αποστολή του ΟΗΕ στη Συρία πέραν του Ιουλίου, οπόταν και λήγει η περίοδος της διάρκειάς της.\n«Εάν δεν υπάρξει ορατή αλλαγή τον Ιούλιο, θα είναι πολύ δύσκολο να παρατείνουμε μία αποστολή που βαθμηδόν καθίσταται επικίνδυνη για τους παρατηρητές μας στην περιοχή», τόνισε η Κλίντον σε παρέμβασή της σε κέντρο μελετών στην Ουάσιγκτον.\nΗ ίδια τόνισε πως οι ρωσικοί ισχυρισμοί ότι τα φορτία όπλων που παραδίδονται στη Συρία δεν έχει καμία σχέση με τη σύρραξη είναι «ψέμα» και εξέφρασε την ανησυχία της για τις πληροφορίες ότι η Μόσχα ενδέχεται να εξοπλίζει με ελικόπτερα το συριακό καθεστώς.\n«Έχουμε έλθει σε σύγκρουση με τη Ρωσία για να σταματήσουν οι προμήθειες όπλων στη Συρία. Από καιρού εις καιρόν μας έχουν διαβεβαιώσει πως δεν θα πρέπει να ανησυχούμε–πως τα φορτία αυτά δεν έχουν σχέση με τις δραστηριότητες της συριακής κυβέρνησης στο εσωτερικό. Αυτό είναι ψέμα», τόνισε η Κλίντον σε ομιλία της στο ίδιο κέντρο μελετών.\n«Ανησυχούμε για τις τελευταίες πληροφορίες πως ελικόπτερα μεταφέρονται στη Συρία από τη Ρωσία, κάτι που θα προκαλέσει μία πολύ δραματική κλιμάκωση στη σύρραξη», τόνισε.\nΠάνω από 100 νεκροί το τελευταίο 24ωρο στη Συρία


KAE Λάρισα: Ανάμεσα σε Γαβριήλ και Καντζούρη - kosmoslarissa\nKAE Λάρισα: Ανάμεσα σε Γαβριήλ και Καντζούρη\nΑθλητικά | 29 Ιουλ 2020, 20:18\nΤο θέμα του προπονητή αποτελεί προτεραιότητα για την Λάρισα μετά την εξασφάλιση της συμμετοχής στο πρωτάθλημα της Basket League και ο μεγαλομέτοχος της ΚΑΕ Θόδωρος Ριζούλης εξετάζει πλέον ΞΕΚΑΘΑΡΑ δυο περιπτώσεις.\nΤον Κύπριο Λίνο Γαβριήλ, τον οποίο θα συναντήσει την Πέμπτη (30/7) και θα έχει μια συνολική συζήτηση για το πλάνο του και τις σκέψεις που έχει για την ομάδα και τον Ηλία Καντζούρη.\nΟ πρώην προπονητής του Ηρακλή, φαίνεται πως συγκεντρώνει κάθε ημέρα που περνά ολοένα και περισσότερες πιθανότητες για να αναλάβει τα «ηνία» της Θεσσαλικής ομάδας.\nΟ Λίνος Γαβριήλ παραμένει το μεγάλο φαβορί, αλλά ο Ηλίας Καντζούρης είναι στην… αναμονή και περιμένει το κάλεσμα του Ριζούλη, προκειμένου να διεκδικήσει την κενή θέση στον πάγκο της Λάρισας.\nΦαίνεται ότι η Πέμπτη (30/7) θα είναι μια καταλυτική ημέρα, καθώς θα ξεκαθαρίσει το τοπίο, ειδικά μετά την συνάντηση του Θόδωρου Ριζούλη με τον Κύπριο τεχνικό. Εάν, δεν συμφωνήσουν άμεσα οι δυο πλευρές, τότε ο Καντζούρης θα έχει τον πρώτο λόγο.


Πρόσκληση σε τσάι / Christmas Tea Party vol.2 - Cooking & Art by Marion\nΤελικά θα γίνει θεσμός. Καλύτερα να πω πως έγινε ήδη 😉\nΤο Χριστουγεννιάτικο Tea Party για το 2018 είναι γεγονός. Οπως και πέρυσι, έτσι και φέτος ήταν μια ευκαιρία να βρεθούμε πάλι για να μιλήσουμε να πιούμε ένα τσάι, καφέ, να φάμε κάτι, να πιούμε στο τέλος ενα ποτήρι κρασί.\nΖούμε στην ίδια πόλη και κάνουμε μήνες να βρεθούμε. Κουμπάρες, νονές, αδελφές, φίλες... Ε κι εγώ τις μαζεύω κάθε αρχές Δεκέμβρη 😊 Μόνο γυναίκες!!!\nΠάμε να δούμε τι είχε το φετινό μενού. Το μόνο που δεν ευχαριστιέμαι ειναι οι φωτογραφίες, γιατί με το τρέξιμο δεν μπορώ να βγάλω σωστές φωτογραφίες με το κατάλληλο styling 😛\nΠρέπει να προσλάβω συνεργείο, αλλά όλο το ξεχνάω 😜\nΠάμε να δούμε τι είχαμε. Φυσικά τσάι σε 4 γεύσεις.\nΟπως πάντα έχουμε γλυκά & αλμυρά.\nΤα κλασσικά κι αγαπημένα Μπισκότα βουτύρου με μαρμελάδα / Jammy Bites\nTις επίσης κλασσικές κι αγαπημένες Μαντλέν με λεμόνι / Lemon Mandeleins\nΣτρούντελ μήλου (από την Χρυσαυγή και το Food for Thought)\nΑπό πάνω έβαλα καστανή ζάχαρη κι οταν ψήθηκε καραμέλωσε\nΜια πολύ ωραία τούρτα σοκολάτας με απίθανη ελαφριά κρέμα, κι εύκολη αρκετά να γίνει.\n(θα βάλω και γι αυτή συνταγή προσεχώς)\nΕίχαμε και τρουφάκια σοκολάτας ; )\nΣτα αλμυρά :\nΕχουν γίνει τα αγαπημένα μου, εύκολα & νόστιμα\nΣαντουιτσάκια με άσπρο και μαύρο ψωμί, με τυρί κρέμα που είχε ψιλοκομμένο φρέσκο κρεμμυδάκι (το πράσινο μέρος) και φέτες αγγουριού. Είναι τα κλασσικά συνοδευτικά για το τσάι έμαθα.\nΤορτίγιες με τονοσαλάτα\nAλμυρά χριστουγεννιάτικα δεντράκια με ζαμπόν & τυρί κρέμα\n(θα βάλω συνταγή ελπίζω σύντομα, αν και είναι εύκολα)\nΜπριος ψωμάκια γεμιστά με αλλαντικά & τυρί (σαλάμι αέρος Θάσου & σαλάμι μπύρας, γραβιέρα, κασέρι, τυροσαλάτα)\nΚαι στο τέλος κάτι για τη ''λιγούρα'' και ένα κρασάκι 😉\nΟπως έχω ξαναπεί κανείς δεν φεύγει με άδεια χέρια.\nΑπλό, χάρτινο σακουλάκι ζωγραφισμένο από την κόρη μου, με χριστουγεννιάτικο δωράκι, Gingerbread cookies & σοκολατένια κουταλάκια. Με κουβερτούρα & κας-κας για το ζεστό γάλα.\nΕίχαμε και happening με Photo booth. Οργανωμένα πράγματα!!! Κι όλοι βγάλαμε το παιδί από μέσα μας. Mε άλλα λόγια έγινε χαμούλης 😂\nΚαι του χρόνου λοιπόν!!!\nTags: αλμυρά, Γλυκά, ΤΣΑΙ, Χριστούγεννα, Χριστούγεννα - ιδέες, tea party\nparaxeno pirouni Τρίτη, Δεκεμβρίου 11, 2018\nΤι ωραία! Αυτή η συγκέντρωση με τσάι και μεζέδες γλυκούς και αλμυρούς μόνο για γυναίκες πολύ μου αρέσει! Θα ήθελα να τα δοκιμάσω όλα, το τσάι δεν το πίνω συχνά γιατί προτιμώ τον καφέ για κάθε μέρα αλλά σε ένα τέτοιο πάρτυ πιστεύω θα το απολάμβανα ιδιαίτερα. Μπράβο, να είσαι καλά να το κάνεις συχνά αυτό. Καλές γιορτές!\nΞανθή Πέμπτη, Δεκεμβρίου 13, 2018\nΠάντα με υγεία και νοστιμιές!! Καλές γιορτές εύχομαι.\nΑλμυρά δεντράκια σφολιάτας / Savory Christmas puff...


Cake Palace: Σεπτεμβρίου 2014\nτούρτα καρδιά επετείου\nΜία μίνι σικάτη τουρτίτσα καρδιά σε φούξια-μαύρο για την επέτειο ενός ερωτευμένου ζευγαριού! Είναι chocolate mud cake με γέμιση κρέμα λευκής σοκολάτας και σοκολάτας γάλακτος (περίπου 7 μερίδες)\nΑναρτήθηκε από Cake Palace στις 22:05 Δεν υπάρχουν σχόλια:\nΕτικέτες αρραβώνας, γάμος, τούρτες, Valentine\n"lace and pearls" and "girly shoes" cookies\nΚι άλλα δαντελωτά μπισκότα σε λιλά και απαλό ροζ, με πέρλες, λουλούδια και πεταλουδες, αλλά και μπισκότα με 3d παπουτσάκια, για τη βάπτιση μιας μικρής πεταλουδίτσας!\nΑναρτήθηκε από Cake Palace στις 12:05 Δεν υπάρχουν σχόλια:\nΕτικέτες μπισκότα, vintage βάφτιση\nΟ Χρήστος και η Αθηνά ένωσαν τις ζωές τους στο ναό Αγ.Διονυσίου Αχαρνών, κι εμείς τους ετοιμάσαμε ένα πλούσιο candy bar (μπουφέ γλυκών) έξω απ'την εκκλησία, για να κεράσουμε τους πολλούς καλεσμένους τους!\nΑν και δεν είχαμε πολύ χρόνο στη διάθεσή μας, μέσα σε λίγες εβδομάδες κάναμε την οργάνωση, εξοπλιστήκαμε με τα απαραίτητα και δουλεύαμε νυχθημερόν για να προλάβουμε όλα αυτά τα γλυκάκια που μας ζήτησαν! Ο φούρνος και το μίξερ "πήραν φωτιά" για μία ακόμα φορά!\nΓια το candy bar είχαμε ετοιμάσει μια μεγάλη γκάμα γλυκών, για να ευχαριστήσουμε όλα τα γούστα μικρών και μεγάλων! Είχαμε μπισκότα βανίλιας και αμυγδάλου, mini cupcakes 3 γεύσεις, ολόφρεσκα μακαρόν (πιο φρέσκα δεν γίνεται! Ακόμα και την ημέρα του γάμου, έφτιαχνα τις τελευταίες δόσεις μακαρόν, λόγω έλλειψης χρόνου!), μαρεγγάκια βανίλιας, λουκούμια, κουφέτα βότσαλα, marshmallows, αλλά και ένα stand με δροσερή σπιτική λεμονάδα!\nτα μπισκότα (λευκές καρδιές με τριαντάφυλλα)\nτα mini cupcakes\nΤην πολύτιμη βοήθειά της προσέφερε για μία ακόμα φορά η Αναστασία απ'το LifeTime Events, που ανέλαβε την διακόσμηση του candy bar, η οποία είχε το ύφος, και τα χρώματα του γάμου καθώς και στοιχεία απ'τη διακόσμηση της εκκλησίας.\nΗ λεμονάδα μας που δρόσισε όλους τους καλεσμένους του γάμου έγινε ανάρπαστη!\nΤο team του Cake Palace (ήμασταν 4 αυτή τη φορά, γιατί είχε πολλή δουλειά!) δούλεψε ακούραστα για 4-5 ώρες, για να λειτουργήσουν όλα στην εντέλεια!\nΌλοι έμειναν κατευχαριστημένοι, και γενικά αποσπάσαμε πολύ θετικά σχόλια για τα γλυκά, αλλά και τη συνολική δουλειά μας, και στην ουσία, αυτό είναι που μετράει περισσότερο απ'όλα! Για μένα η καλύτερη ανταμοιβή είναι η ικανοποίηση του κόσμου!\nΕυχαριστούμε γι'αλλη μια φορά το Χρήστο και την Αθηνά που μας προτίμησαν και τους ευχόμαστε από καρδιάς κάθε ευτυχία στο νέο τους ξεκίνημα!\nΑναρτήθηκε από Cake Palace στις 00:37 2 σχόλια:\nΕτικέτες γάμος, candy bars\nΤο σεντούκι του θησαυρού!\nΤούρτα σεντούκι με chocolate mud cake και γέμιση oreo cookies cream, για τα γενέθλια του Αντωνάκη!\nΑναρτήθηκε από Cake Palace στις 00:35 Δεν υπάρχουν σχόλια:\nμπισκότα γέννησης κορμάκια\nΑναρτήθηκε από Cake Palace στις 15:07 Δεν υπάρχουν σχόλια:\nμπισκότα καρδιές ανάγλυφα\nΑναρτήθηκε από Cake Palace στις 15:06 Δεν υπάρχουν σχόλια:\nΕτικέτες αρραβώνας, γάμος, μπισκότα\nΚαλή σχολική χρονιά σε όλα τα παιδάκια, μεγάλα και μικρά!!!\nΑναρτήθηκε από Cake Palace στις 16:13 Δεν υπάρχουν σχόλια:\nΣτην Ελένη άρεσαν πολύ τα μπισκότα μαιευτηρίου που είχαμε φτιάξει πρόσφατα για τη γέννηση μιας άλλης μπουμπούς, και μας ζήτησε να φτιάξουμε κάποια απ'τα σχεδιάκια για τον ερχομό του δικού της μωρού. Εμείς την ευχαριστούμε και της ευχόμαστε με το καλό το μικρό της κουκλάκι, και κάθε ευτυχία στην οικογένειά της!\nΑναρτήθηκε από Cake Palace στις 15:20 1 σχόλιο:\nΝα σας ενημερώσουμε ότι δεν υπάρχουν καθόλου διαθέσιμες ημερομηνίες μέχρι 12 Οκτώβρη! Ευχαριστούμε πολύ για το ενδιαφέρον και την προτίμηση, και ζητάμε συγνώμη απ'όσους δεν μπορούμε να εξυπηρετήσουμε!\nΑναρτήθηκε από Cake Palace στις 20:08 Δεν υπάρχουν σχόλια:\nμπισκότα καρδιές νύφη-γαμπρός\nΤα αγαπημένα σας πλέον μπισκότα, τα ξαναφτιάξαμε για μία ακόμα φορά, για το γάμο της φίλης Δήμητρας!\nΑναρτήθηκε από Cake Palace στις 20:02 Δεν υπάρχουν σχόλια:\nτραπέζι ζαχαρωτών βάπτισης, με θέμα τις πεταλούδες\nΑναρτήθηκε από Cake Palace στις 19:59 Δεν υπάρχουν σχόλια:\nΝα που με την άφιξη του φθινοπώρου, άρχισαν και τα παιδικά γενέθλια!\nΔιόροφη τουρτα 25 ατόμων, με γέμιση ορεο cookies, για τα 5α γενέθλια του Σπύρου.\nΑναρτήθηκε από Cake Palace στις 12:50 Δεν υπάρχουν σχόλια:\nμπισκότα καρδιές με τριαντάφυλλα\nΡομαντικά μπισκοτάκια για γάμο, αρραβώνα, ή κοριτσίστικη βάπτιση!\nΑναρτήθηκε από Cake Palace στις 22:16 Δεν υπάρχουν σχόλια:\nΕτικέτες γάμος, μπισκότα, vintage βάφτιση\nΝα σας ενημερώσουμε ότι δεν υπάρχουν καθόλου διαθέ...\nτραπέζι ζαχαρωτών βάπτισης, με θέμα τις πεταλούδες...


Quest Fero Q-Life Συμπλήρωμα Υγρού Σιδήρου Με Γεύση Πορτοκάλι & Μέλι Για Ενέργεια Και Τόνωση 200ml | Bio2go.gr\nαπό €12,90 μόνο €7,10 έκπτωση: 45%\nΣυμπλήρωμα διατροφής Fero Q-Life παρέχει την ιδανική ποσότητα σιδήρου μαζί με βιταμίνες B, C και υποστηρικτικά μέταλλα για καλύτερη απορρόφηση και δράση.\nΟι βιταμίνες Β συμβάλλουν στην παραγωγή ενέργειας, στη μείωση της κόπωσης, της εξάντλησης και της ατονίας. Η Β12, η Β6 και το φολικό οξύ συμβάλλουν επιπλέον στον σχηματισμό της αιμοσφαιρίνης και των ερυθρών αιμοσφαιρίων. Ο ψευδάργυρος, που περιέχεται επίσης στο Fero Q-Life, συμβάλλει μαζί με τον σίδηρο στη φυσιολογική γνωσιακή λειτουργία.\nΤο Fero Q-Life της Quest είναι συμπλήρωμα διατροφής και δεν υποκαθιστά μια ισορροπημένη διατροφή.\nΤα συμπληρώματα διατροφής δεν πρέπει να χρησιμοποιούνται ως υποκατάστατο μιας ισορροπημένης δίαιτας. Το προϊόν αυτό δεν προορίζεται για την πρόληψη, αγωγή ή θεραπεία ανθρώπινης νόσου. Συμβουλευτείτε τον γιατρό σας αν είστε έγκυος, θηλάζετε, βρίσκεστε υπό φαρμακευτική αγωγή ή αντιμετωπίζετε προβλήματα υγείας. Να φυλάσσεται μακριά από τα μικρά παιδιά.\nΠροσοχή : Το Fero Q-Life περιέχει βύνη από κριθάρι κι επομένως μπορεί να περιέχει γλουτένη.\nΔείτε επίσης: Quest Immune Q-Life 30 ταμπλέτες\nQuest Travel Biotix Συμπλήρωμα Διατροφής Με Προ...\nQuest CLA Conjugated Linoleic Acid Συμπλήρωμα Δ...


Οι μηνιαίες αστρολογικές προβλέψεις Φεβρουαρίου 2020 - Δίδυμοι | Εναλλακτική Παιδεία\nΑρχική Μηνιαίες Προβλέψεις Οι μηνιαίες αστρολογικές προβλέψεις Φεβρουαρίου 2020 – Δίδυμοι\nΗ επικοινωνία είναι κάτι σαν οξυγόνο για εσάς, αυτό είναι δεδομένο. Κάθε φορά που ο Ερμής, κυβερνήτης του ζωδίου σας, γυρίζει σε φαινομενικά ανάδρομη πορεία, δυσκολεύει, μαζί με πολλά άλλα που για εσάς είναι βασικό κομμάτι της καθημερινότητας. Αυτή τη φορά, γίνεται και σε ένα ζώδιο που σας “κουράζει”. Το σοφό Σύμπαν όμως έχει προβλέψει ως απαραίτητες για την ισορροπία μας αυτές τις περιόδους και σας καλεί να χαμηλώσετε ταχύτητες και να αφουγκραστείτε περισσότερο τη φωνή μέσα σας. Ο Φεβρουάριος λοιπόν, μπορεί να είναι κουραστικός για τα μέτρα σας αλλά πολύ χρήσιμος για να δείτε θέματα που δεν καταφέρατε να ολοκληρώσετε, κυρίως στον επαγγελματικό τομέα.\nΟ Φεβρουάριος του 2020 για το Α’ δεκαήμερο των Διδύμων\nΟι περισσότεροι νιώθετε ένα ψυχολογικό βάρος που δεν είναι εύκολο να προσδιοριστεί από που προέρχεται. Παρ’ όλο λοιπόν που ο Φεβρουάριος σας βγάζει από τα συνηθισμένα (κι αυτό μπορεί να σας εκνευρίσει), με κάποιους καλούς χειρισμούς μπορεί εύκολα να στραφεί υπέρ σας. Ναι, ούτε η επικοινωνία, ούτε οι επαφές, ούτε οι μετακινήσεις θα είναι εύκολες. Θα πλανάται μία ασάφεια και η καθημερινότητα σας θα γίνει πιο περίπλοκη. Στον επαγγελματικό χώρο θα επανέλθουν θέματα που είχαν προκύψει στο παρελθόν και θα απαιτήσουν την ενέργεια σας, από απλές ζημιές που θα προκύψουν ως και ζητήματα που θα σας ωθήσουν σε σημαντικές αποφάσεις. Εδώ είναι το θέμα: Η διαχείριση τους. Με την Νέα Σελήνη να σας ωθεί σε ξεκινήματα και αποφάσεις που δεν θα έρθουν εύκολα, θα πρέπει να δώσετε χρόνο στους εαυτούς σας και να μην βιαστείτε. Αν χρειάζεται να διεκπεραιώσετε ή να λύσετε κάποιες υποθέσεις, κάντε το στην αρχή του μήνα. Μετρήστε τα λόγια σας και τα λόγια των άλλων, ειδικά στον επαγγελματικό σας χώρο. Μετά την πρώτη εβδομάδα του μήνα και ως τα μέσα του, εκμεταλλευτείτε τη θετική για εσάς θέση της Αφροδίτης στον Κριό, για να βρεθείτε με φίλους, να διασκεδάσετε και να γεμίσετε μπαταρίες. Αυξημένη σεξουαλικότητα, από τα μέσα του μήνα και μετά.\nΟ Φεβρουάριος του 2020 για το Β’ δεκαήμερο των Διδύμων\nΌλο το προηγούμενο διάστημα αποδείχθηκε κουραστικό για εσάς. Οι μέρες της έντασης με τους γύρω σας, φτάνουν στο τέλος τους ήδη από τις αρχές του μήνα. Φυσικά, κανείς δεν ισχυρίζεται ότι θα σταματήσουν οι εκνευρισμοί λόγω της ασυνεννοησίας και των εμποδίων που θα προκύψουν κατά τη διάρκεια του μήνα αλλά τουλάχιστον, θα έχετε την ευκαιρία να μειώσετε με κάποιο τρόπο τις τωρινές, αναγκαστικά υψηλές ταχύτητες. Θα υπάρξει εστίαση στα επαγγελματικά σας, ειδικά σε ζητήματα που θα επανέλθουν από το παρελθόν σε αυτόν τον τομέα. Είναι καλό να είστε προσεκτικοί με τους ανωτέρους σας και να επιμένετε να είστε σαφείς και εσείς και οι άλλοι, προς αποφυγή παρεξηγήσεων και προκειμένου να μην εκτεθείτε. Ίσως επίσης χρειαστεί να ασχοληθείτε περισσότερο με κάποιον από τους γονείς σας. Σε κάθε περίπτωση, θυμηθείτε ότι ο Φεβρουάριος δεν είναι θετικός σε ό,τι αφορά ενάρξεις και σημαντικές αποφάσεις. Αντίθετα, προσπαθήστε να ασχοληθείτε με όσα δεν έχετε καταφέρει να ολοκληρώσετε ως τώρα και να κλείσετε ανοιχτούς λογαριασμούς με το παρελθόν σας. Φιλτράρετε καλά όσα ακούτε και όσα λέτε, ειδικά αν έχετε γεννηθεί 7,8,9 Ιουνίου και κρατήστε όσο είναι δυνατόν σε έλεγχο τον ενθουσιασμό που μπορεί να δημιουργήσει ψεύτικες προσδοκίες.\nΟ Φεβρουάριος του 2020 για το Γ’ δεκαήμερο των Διδύμων\nΕίναι γεγονός ότι ο Φεβρουάριος, αναμένεται έντονος για εσάς, μέχρι τα μέσα του περίπου. Θα είναι αρκετές οι απαιτήσεις που θα προκύψουν είτε από τον/την σύντροφο, είτε από τους συνεργάτες αλλά και από τον περίγυρό σας γενικά. Όλα αυτά, σε μία περίοδο ασυνεννοησίας, αναβολών, ακυρώσεων. Όλα τα παραπάνω, συνεπάγονται εκνευρισμούς, πιθανές ρήξεις και αυξημένη ανάγκη για δράση. Το ζήτημα είναι ότι δεν πρόκειται για περίοδο που ευνοεί τις αποφάσεις, τις σημαντικές κινήσεις και ενάρξεις γι’ αυτό έχετε την προσοχή σας οξυμένη, ώστε να μην χρειαστεί να έρθετε σε δύσκολη θέση. Προσοχή χρειάζεται και η καθημερινότητα σας: Το τι λέτε, τι καταλαβαίνετε και πώς κινείστε, πρέπει να είναι τόσο συνειδητό ώστε να μην δημιουργηθούν εμπλοκές. Ακόμα μεγαλύτερη προσοχή στον χώρο εργασίας προκειμένου να αποφευχθούν λάθος εκτιμήσεις και παρεξηγήσεις, ειδικά με τους ανωτέρους σας. Παρά τη… σύγχυση που μπορεί να προκαλέσει η αναδρομή του Ερμή, το δεύτερο μισό του μήνα είναι πιο ήπιο. Οι τελευταίες μέρες του μήνα μάλιστα, ευνοούν τις συναντήσεις με φίλους και δίνουν την ευκαιρία να διασκεδάσετε και να δείτε πιο αισιόδοξα τους στόχους που έχετε κατά νου, για το επόμενο διάστημα. Η Πανσέληνος του μήνα (9/2), δεν είναι αρνητική για εσάς και θα σας δείξει καθαρότερα θέματα που σχετίζονται με συμβόλαια, σπουδές και συγγενείς. Αν έχετε δρομολογήσει κάποια μετακίνηση, φροντίστε έγκαιρα τις λεπτομέρειες που την αφορούν για να αποφύγετε ταλαιπωρίες.\nΠροηγούμενο άρθροOι μηνιαίες αστρολογικές προβλέψεις Φεβρουαρίου 2020 – Ταύρος\nΕπόμενο άρθροΟι μηνιαίες αστρολογικές προβλέψεις Φεβρουαρίου 2020 – Καρκίνος


Μέρκελ: Το σύνταγμα ως θεμέλιο στην εποχή της πανδημίας\nΑρχική » Ειδήσεις » Μέρκελ: Το σύνταγμα ως θεμέλιο στην εποχή της πανδημίας\nΗ καγκελάριος Μέρκελ χαρακτήρισε το σύνταγμα ως σταθερό θεμέλιο για την κοινωνική συνύπαρξη στη Γερμανία.\nΑυτό ισχύει επίσης και για τους τελευταίους μήνες της πανδημίας, δήλωσε στο εβδομαδιαίο podcast της.\nΗ κρίση στον τομέα της υγείας ανάγκασε τους υπεύθυνους να επιβάλουν κάποιες φορές σκληρούς και εκτεταμένους περιορισμούς στις ελευθερίες των ανθρώπων, οι οποίοι προστατεύονται από το σύνταγμα.\nΑλλά όπου διακυβεύεται η ζωή και η υγεία των ανθρώπων, τέτοια μέτρα επιτρέπονται τουλάχιστον προσωρινά.\nΣε αυτό το πλαίσιο, η καγκελάριος για άλλη μια φορά καταδίκασε τα αντισημιτικά περιστατικά στη Γερμανία. Το σύνταγμα εγγυάται το δικαίωμα της ελευθερίας της έκφρασης και της ειρηνικής συνάθροισης.\nΑλλά δεν αφήνει περιθώρια για επιθέσεις εναντίον ανθρώπων άλλων θρησκειών και δεν αφήνει περιθώρια βίας, ρατσισμού και ταραχών.\nπροηγούμενοΜόναχο: Διαδήλωση για τη διατήρηση των χώρων πρασίνου\nεπόμενοΕλλάδα: Παράταση notams – Οι όροι εισόδου στη χώρα


Τρίτη, 10 Δεκεμβρίου 2019 08:10:11 ΜΜ\nΑρχική›Ειδήσεις›Πολιτική›"Όχι" στην ψήφο εμπιστοσύνης και από τα κόμματα της αντιπολίτευσης\n14:24 - 19 Ιουν 2011 | Πολιτική\nΤο ΚΚΕ σύμφωνα με την Αλέκα Παπαρήγα διατυπώνει το αίτημα των εκλογών υπό διαφορετικό πρίσμα από των άλλων κομμάτων, για να προκύψει λαϊκό ταξικό κίνημα και αδύναμη κυβέρνηση.\nΚαρατζαφέρης: «ΝΔ και ΠαΣοΚ κλώτσησαν την ευκαιρία μιας εθνικής κυβέρνησης»\n"Κάποιοι δεν ήθελαν οικουμενική κυβέρνηση γιατί επέλεξαν, αντί για μια κυβέρνηση εθνικής σωτηρίας, να υπηρετηθεί ο δικομματισμός", είπε ο κ.Καρατζαφέρης.\nΧαρακτήρισε "πονηρή την σκέψη του πρωθυπουργού για ανασχηματισμό, που οδήγησε σε κυβέρνηση του βαθέος ΠΑΣΟΚ" λέγοντας ότι είναι "ατελέσφορη για την Ελλάδα".\nΑναφερόμενος στις δραματικές τηλεφωνικές συνομιλίες των πολιτικών αρχηγών, την προηγούμενη εβδομάδα, ο κ. Καρατζαφέρης κατηγόρησε και τους δύο πολιτικούς αρχηγούς, τους κ.κ. Παπανδρέου και Σαμαρά, ότι «έπαιξαν το μέλλον της Ελλάδας κορώνα - γράμματα με μια τηλεκάρτα».\nΜιλώντας τέλος για τον αρχηγό της αξιωματικής αντιπολίτευσης Αντώνη Σαμαρά δήλωσε πως "σκοπεύω να του κάνω δώρο ένα πολύ ωραίο βιβλίο που έγραψε η γιαγιά του, η Πηνελόπη Δέλτα.. Τον "Τρελαντώνη"!"\nΤσίπρας: "Η Ελληνική Δημοκρατία έχει αποκτήσει και Κάτω Βουλή"\n«Μπορεί η Κοινοβουλευτική σας Ομάδα να σας δίνει την ψήφο του όλου ΠΑΣΟΚ, αλλά όχι και της κοινωνίας - για μία κυβέρνηση με σύμβαση έργου, να βάλει ταφόπλακα στην ελληνική κοινωνία» συμπλήρωσε ο κ.Τσίπρας.\nΟ πρόεδρος του Συνασπισμού αναφέρθηκε ακόμη εκτενώς στις συνεννοήσεις που υπήρξαν μεταξύ του Γιώργου Παπανδρέου και του Αντώνη Σαμαρά για την συγκρότηση κυβέρνησης εθνικής σωτηρίας.\nΟ Αλ.Τσίπρας στη συνέχεια κατηγόρησε και τους δύο αρχηγούς ότι θέλουν να αποφύγουν τις εκλογές γιατί τρομάζουν, όπως είπε, ότι «αν πάμε στις κάλπες με το λαό χειραφετημένο στους δρόμους, θα ανατραπεί ο δικομματισμός».\nΤάχτηκε ακόμη υπέρ της αναδιάρθρωσης του χρέους και υποστήριξε πως η οικονομία θα βουλιάξει και με τις δύο εκδοχές του μεσοπρόθεσμου προγράμματος.\nΤελευταία τροποποίηση στις 15:15 - 19 Ιουν 2011


Μητσοτάκης: Θα βρεθούμε απέναντι στη Συμφωνία των Πρεσπών | Έθνος\nΠΟΛΙΤΙΚΗ 19.01.2019 17:11 Newsroom\nΠεριοδεία του προέδρου της Νέας Δημοκρατίας στην Κρήτη - Τι είπε για το Μακεδονικό και τις επικείμενες εκλογές\nΤις θέσεις του για τη Συμφωνία των Πρεσπών, την οποία χαρακτήρισε «μία κακή συμφωνία», ανέλυσε για μία ακόμη φορά ο πρόεδρος της Νέας Δημοκρατίας, Κυριάκος Μητσοτάκης, ο οποίος πραγματοποιεί περιοδεία στην Κρήτη.\nΞεκινώντας από το Ηράκλειο, ο κ. Μητσοτάκης έκανε το Σάββατο την πρώτη του στάση στην Αγία Βαρβάρα, στο εργοτάξιο για την κατασκευή του δρόμου Ηρακλείου-Μεσσαράς όπου είχε την ευκαιρία να ενημερωθεί για την πορεία του έργου. Λίγο αργότερα, επισκέφθηκε το καφενείο του χωριού Άγιοι Δέκα. Ο πρόεδρος της ΝΔ συνομίλησε με τους κατοίκους του χωριού οι οποίοι του επιφύλαξαν θερμή υποδοχή. Μία πολύτεκνη γυναίκα του μίλησε για τις δυσκολίες που αντιμετωπίζουν στην Ελλάδα οι πολύτεκνοι. Ο κ. Μητσοτάκης, από την πλευρά του, επισήμανε τη σημασία που αποδίδει στην αντιμετώπιση του δημογραφικού προβλήματος και στις πολιτικές που σκοπεύει να εφαρμόσει για να στηριχθεί ο θεσμός της οικογένειας.\nΣτη συνέχεια ο πρόεδρος της Νέας Δημοκρατίας βρέθηκε στη Γεωργική Σχολή Μεσσαράς και αργότερα στο ομώνυμο Αρχαιολογικό Μουσείο το οποίο ενώ έχει ολοκληρωθεί από το 2015, εξακολουθεί να μη λειτουργεί.\nΗ επόμενη στάση του κ. Μητσοτάκη ήταν στις Μοίρες όπου έκανε βόλτα στην κεντρική πλατεία. Μιλώντας σε τοπικά στελέχη της Νέας Δημοκρατίας αναφέρθηκε στην επικείμενη συζήτηση στη βουλή για τη συμφωνία των Πρεσπών: «Θα βρεθούμε απέναντι στη συμφωνία των Πρεσπών διότι είναι μια κακή συμφωνία η οποία για πρώτη φορά εκχωρεί στους γείτονες μας “μακεδονική” γλώσσα, “μακεδονική” ταυτότητα, “μακεδονική” εθνότητα. Θα εξηγήσουμε με απλά λόγια στους συμπολίτες μας, γιατί αυτή η συμφωνία δεν είναι μια καλή συμφωνία. Και αυτό το μήνυμα έχει ιδιαίτερη αξία εδώ στην Κρήτη. Διότι εγώ δεν ξεχνώ ότι οι Κρητικοί ήταν αυτοί οι οποίοι πολέμησαν στις αρχές του 20ου αιώνα για να ελευθερωθεί η Μακεδονία».\nΣε σχέση με τις περιφερειακές εκλογές σημείωσε: «Οι περιφερειακές εκλογές έχουν την ιδιαίτερη πολιτική τους σημασία. Και ζητώ όλες και όλοι μαζί να στηρίξουμε την υποψηφιότητα του Αλέξανδρου Μαρκογιαννάκη. Ένας νέος άνθρωπος ο οποίος κάνει πράξη τη δέσμευσή μου για ουσιαστική πολιτική ανανέωση, με εμπειρία στην Τοπική Αυτοδιοίκηση. Ένας άνθρωπος ο οποίος έχει όραμα, σχέδιο και άποψη για την Κρήτη της επόμενης μέρας. Μια άποψη η οποία και εμένα με βρίσκει σύμφωνο για το πώς πραγματικά η Κρήτη μπορεί να ξετυλίξει όλο το αναξιοποίητο δυναμικό της».\nΟι Κρητικοί με υποδέχτηκαν με χαμόγελα παρ´όλη την ανησυχία τους. Μου μίλησαν για τη Συμφωνία των Πρεσπών αλλά και για τους προβληματισμούς τους για την οικονομία. Ξέρω ότι ελπίζουν σε πιο φωτεινές μέρες και θα δουλέψω σκληρά για να μην τους απογοητεύσω. pic.twitter.com/XZGAkITQKE\n— Kyriakos Mitsotakis (@kmitsotakis) January 19, 2019\nΑναφορικά με τις επικείμενες εθνικές εκλογές και τη σημασία της συμμετοχής σε αυτές επισήμανε: «Θέλω να απευθυνθώ ιδιαίτερα στα νέα παιδιά, στα παιδιά σας, στα εγγόνια σας, στους δεκαεφτάρηδες, τους δεκαοχτάρηδες που θα ψηφίσετε για πρώτη φορά. Και να τους πω καταρχάς να έρθουν να ψηφίσουν. Η αποχή είναι ζιζάνιο για τη Δημοκρατία. Αντίθετα η συμμετοχή είναι βάλσαμο για τη Δημοκρατία. Ελάτε, λοιπόν, και συμμετάσχετε σε αυτή την μεγάλη γιορτή της Δημοκρατίας. Πάρτε όλες και όλοι μαζί τις τύχες σας στα χέρια σας. Η επόμενη μέρα της Ελλάδος δεν εξαρτάται μόνο από εμάς. Δεν εξαρτάται μόνο από εμένα, δεν εξαρτάται μόνο από την ομάδα την οποία θα έχω την επόμενη μέρα για να στηρίξουμε αυτή τη μεγάλη προσπάθεια. Η προσπάθεια πρέπει να είναι συλλογική».\nΑκολούθως, ο κ. Μητσοτάκης επισκέφθηκε το Τυμπάκι, όπου συμμετείχε σε σύσκεψη με εκπροσώπους Αγροτικών και Κτηνοτροφικών Συλλόγων Κρήτης, το Προεδρείο της Ομάδας Αμπελουργών και Ελαιοπαραγωγών Κρήτης και Εκπροσώπους των ΤΟΕΒ Μεσσαράς. Στην παρέμβαση που έκανε, υπογράμμισε πως η Κρήτη είναι ο ιδανικός προορισμός για τη σύνδεση του τουριστικού προϊόντος με τον πρωτογενή τομέα. Σε ό,τι δε αφορά την οργάνωση της αγροτικής παραγωγής, σημείωσε πως υπάρχουν εξαιρετικά παραδείγματα ενώσεων παραγωγών αλλά παραμένουν η εξαίρεση ενώ πρέπει να γίνουν ο κανόνας.\nΣτο υποβρύχιο «Κατσώνης» ο Κυριάκος Μητσοτάκης - Τι μήνυμα έστειλε\nΗ απόδραση του Κυριάκου Μητσοτάκη νότια των Χανίων - Ποια η αγαπημένη του συνήθεια\nΚυριάκος Μητσοτάκης: Η ανάρτηση στο Instagram για τα γενέθλια του γιου του\nΣτα Χανιά ο Μητσοτάκης: Για μπάνιο με την οικογένεια στο Μαράθι\nΚυριάκος Μητσοτάκης: Η επίσκεψη του πρωθυπουργού στην Κρήτη μέσα από 10 φωτογραφίες\nΚυριάκος Μητσοτάκης από Κρήτη: «Ο νέος ΒΟΑΚ θα γίνει με διόδια»\nΜητσοτάκης για τον θάνατο Δεικτάκη: Σεμνός και συνεπής αγωνιστής\nΒόρεια Ελλάδα: Οινοπαραγωγούς βλέπει σήμερα ο Μητσοτάκης


Νιου Γιορκ Νικς: Χριστούγεννα με Θάντερ - Onsports.gr\nΓιάννης Ασκούνης\t01 Αυγούστου 2013, 01:48\nNBA / Μαϊάμι Χιτ\t/ Μπρούκλιν Νετς\t/ Νιου Γιορκ Νικς\t/ Οκλαχόμα Σίτι Θάντερ\t/ Σικάγο Μπουλς\nΝιου Γιορκ Νικς: Χριστούγεννα με Θάντερ\nΟλόκληρο το πρόγραμμα του NBA θα ανακοινωθεί την επόμενη εβδομάδα, αλλά διέρρευσε πως οι Νιου Γιορκ Νικς θα κοντραριστούν με τους Οκλαχόμα Σίτι Θάντερ.\nΤο επίμαχο ματς πιθανότατα θα διεξαχθεί στο «Madison Square Garden», τη στιγμή που οι συμπολίτες Μπρούκλιν Νετς θα υποδεχθούν τους Σικάγο Μπουλς στο «Barclays Center». Αναφέρθηκε επίσης πως οι Νικς θα φιλοξενήσουν τους Μαϊάμι Χιτ στο «MSG» την 1η Φεβρουαρίου, μία ημέρα πριν από το Super Bowl, που θα γίνει στο γειτονικό Νιου Τζέρζεϊ!\nΣτο μεταξύ, η ομάδα του Μάικ Ουόντσον συνεχίζει την αναζήτηση τρίτου πλέι-μέικερ έχοντας τον Μπόμπι Μπράουν στο «περίμενε». Άλλωστε προέκυψε σχετικό ενδιαφέρον για τον Μπένο Ούντριχ, στον οποίο οι Νικς σκοπεύουν να προσφέρουν συμβόλαιο με τις ελάχιστες αποδοχές, σύμφωνα με το ESPN. Θυμίζουμε πως ο 31χρονος Σλοβένος είναι unrestricted free agent, καθώς αποδεσμεύτηκε από τους Ορλάντο Μάτζικ.\nΑπό την πλευρά του, ο 36χρονος Πάμπλο Πριτζιόνι, που προορίζεται για τον ρόλο του αναπληρωματικού πλέι-μέικερ πίσω από τον Ρέιμοντ Φέλτον, ομολόγησε πως πρέπει να προσθέσει μυϊκή μάζα στο σώμα του, πριν ξεκινήσει η επόμενη regular season. Την ίδια ώρα, ο Καρμέλο Άντονι δήλωσε ευχαριστημένος από τις φετινές μεταγραφές των Νικς, αλλά αρνήθηκε να σχολιάσει το ενδεχόμενο μονομερής ανανέωσης του συμβολαίου του, το επόμενο καλοκαίρι, αν και πρόσφατα άφησε να εννοηθεί πως θα ενεργοποιήσει τον επίμαχο όρο.\nΑκόμα, οι εκπρόσωποι του «Μεγάλου Μήλου» θα καλέσουν τον Τζέρεμι Τάιλερ στην προετοιμασία μέσω μη-εγγυημένου συμβολαίου, όπως επιβεβαίωσε η New York Post. Τέλος, ο αδερφός του Μέτα Ουόρλντ Πις, Ντάνιελ Αρτέστ, υποστήριξε πως ο 33χρονος φόργουορντ θα βοηθήσει τους Νεοϋορκέζους στο αμυντικό κομμάτι, αφού πρώτα ισχυρίστηκε πως οι Νικς υστέρησαν σχετικά κατά τη διάρκεια των περσινών playoffs.\n3 λεπτά πριν ΠΑΟΚ: Γι’ αυτό ξέσπασε ο Πάμπλο Γκαρσία – Εξελίξεις μετά τον τελικό με Ολυμπιακό! (video+photos)\n9 λεπτά πριν Πόλο-Α1 ανδρών: Κυρίαρχος ο Ολυμπιακός - Πρωταθλητής για ένατη σερί χρονιά (videos+photos)\n10 λεπτά πριν ΑΕΚ: Τόσα θα πάρει ο Ρεμπρόφ αν αναλάβει!\n19 λεπτά πριν Στο Ολυμπιακό Μουσείο Αθήνας ο Αυγενάκης


Βενεζουέλα - Ελλάδα 51-74 | SDNA\nΒενεζουέλα - Ελλάδα 51-74\nΗ Ελλάδα παρά την απουσία του Γιάννη επικράτησε άνετα της αδύναμης Βενεζουέλας (74-51), με «όπλο» την άμυνά της και πλέον ετοιμάζεται για την πρεμιέρα του Παγκοσμίου Κυπέλλου.\nΗ Ελλάδα κατέκτησε το τουρνουά «Atlas», κάνοντας το 3/3 και πλέον στρέφεται στα επίσημα παιχνίδια και την πρεμιέρα του Παγκοσμίου Κυπέλλου απέναντι στο Μαυροβούνιο (1/9, 15:00). Η Εθνική αγωνίστηκε χωρίς τον Γιάννη Αντετοκούνμπο (ερεθισμός στο γόνατο) και με τους Κώστα Παπανικολάου, Θανάση Αντετοκούνμπο και Αντώνη Κόνιαρη να μην είναι στο 100%, αλλά παρουσίασε βελτιωμένη εικόνα συγκριτικά με το ματς με τη Δομινικανή Δημοκρατία, πάτησε... γκάζι στη δεύτερη περίοδο και μετά δεν κοίταξε πίσω της. Έτσι, ολοκλήρωσε με θετικές εντυπώσεις τα φιλικά προετοιμασίας της. Πλέον, ο Θανάσης Σκουρτόπουλος περιμένει τον Κώστα Σλούκα να ενσωματωθεί στην αποστολή της Εθνικής, ενώ στη συνέχεια θα πρέπει να «κόψει» έναν παίκτη, για να βγάλει την τελική δωδεκάδα.\nΟι σέντερ της Εθνικής, δηλαδή ο Γιάννης Μπουρούσης (12π., 5ρ.) και ο Γιώργος Παπαγιάννης (10π., 6ρ.) ήταν σταθερά καλοί, ο Νικ Καλάθης... οδήγησε την ομάδα στο τρίτο δεκάλεπτο (11π.), ενώ ο Βαγγέλης Μάντζαρης έδωσε και πάλι λύσεις (και περιφερειακό σουτ) ερχόμενος από τον πάγκο (11π.). «Όπλο» της Ελλάδας ήταν η άμυνά της, που μετά το πρώτο δεκάλεπτο βελτιώθηκε και «καθάρισε» το παιχνίδι. Στο τέλος πήρε... μπρος και ο Αντώνης Κόνιαρης (8π.).\nΤο πρόβλημα της «γαλανόλευκης» περιφερειακής άμυνας έκανε ξανά την εμφάνισή του (11-7 στο 5'), ενώ η αστοχία έξω από τα 6,75μ. (1/6 τρίποντα) ανάγκασε τον Θανάση Σκουρτόπουλο να ανακατέψει την τράπουλα από νωρίς. Με τον Γιάννη Μπουρούση να μετράει 7 πόντους και 3 ριμπάουντ στο 10' και τον Βαγγέλη Μάντζαρη να έρχεται από τον πάγκο, να δίνει ηρεμία, αλλά και 5 πόντους, η Ελλάδα πέρασε μπροστά στο φινάλε της πρώτης περιόδου (19-20). Από την άλλη, η Βενεζουέλα είχε προλάβει να βάλει πέντε τρίποντα (5/11) στα πρώτα δέκα λεπτά του αγώνα.\nΟ Γιώργος Παπαγιάννης με διαδοχικές εύστοχες προσπάθειες έδωσε «ανάσες» στην Εθνική (19-25 στο 11'), όμως ένα τετράλεπτο αστοχίας έφερε τους αντιπάλους ξανά σε απόσταση αναπνοής (23-25 στο 15'). Σε εκείνο το σημείο η Ελλάδα πάτησε γκάζι με «όπλο» την άμυνά της. Ένα 11-0 σερί που άρχισε με τρίποντα του Γιαννούλη Λαρεντζάκη και του Παναγιώτη Βασιλόπουλου πήγε τη διαφορά σε διψήφια επίπεδα (23-36 στο 19'). Στο δεύτερο δεκάλεπτο η άμυνα της Εθνικής παρουσίασε εντελώς διαφορετικό πρόσωπο και δέχθηκε μόλις 6π., δικαιώνοντας τον Σκουρτόπουλο για τις επιλογές του (25-36).\nΟ ομοσπονδιακός προπονητής δοκίμασε ένα σχήμα με τον Νικ Καλάθη και τον Αντώνη Κόνιαρη μαζί στο παρκέ και με τον 30χρονο πλέι μέικερ να βγαίνει μπροστά η Εθνική έφτασε στο +16 (32-48 στο 25'). Ο Θανάσης Αντετοκούνμπο έπαιζε σταθερά στο «3», ενώ μερικά λεπτά στο «2» πήρε ξανά ο Ιωάννης Παπαπέτρου. Ο... οδηγός Καλάθης σημείωσε 9 πόντους στο τρίτο δεκάλεπτο και η «γαλανόλευκη» στο 30' είχε ένα μεγάλο προβάδισμα στα χέρια της (39-57).\nΤο τρίποντο του και πάλι ουσιαστικού Βαγγέλη Μάντζαρη έστειλε για πρώτη φορά τη διαφορά στους 20+ πόντους (39-60 στο 31') και κάπου εκεί η Ελλάδα άρχισε να σκέφτεται την πρεμιέρα με το Μαυροβούνιο. Οι διεθνείς ακούμπησαν την μπάλα στη ρακέτα και τον «Big Papa», που δεν είχε πρόβλημα απέναντι στους ψηλούς της Βενεζουέλας (42-66 στο 35'). Μέχρι το φινάλε τίποτα δεν άλλαξε δραματικά, με την Ελλάδα να φτάνει στην άνετη νίκη, παρά το γεγονός πως είχε κάποια -δικαιολογημένα- «νεκρά» διαστήματα στα τελευταία λεπτά (51-74).\nΤα Δεκάλεπτα: 19-20, 25-36, 39-57, 51-74.


Admin on Tue Aug 10, 2010 9:57 am\nΗ διαδικασία του τζελ είναι απλή αλλά χρονοβόρα. Η μανικιουρίστα αφού περιποιηθεί τα νύχια, απλώνει στρώσεις τζελ και ακολούθως φτιάχνει το σχέδιο που εσείς θα της ζητήσετε: από απλό γαλλικό μέχρι και σχέδια. Θα σας πάρει από μια μέχρι ενάμιση ώρα να τελειώσει η περιποιήση, γι αύτο εάν η μανικιουρίστα σας τελειώνει νωρίτερα σημαίνει δεν ακολουθεί ολόκληρη τη διαδικασία. Τα νύχια διατηρούνται για ένα μήνα περίπου και μετά χρειάζεται να επαναλάβετε τη διαδικασία.\n1. Τα εργαλεία που χρησιμοποιεί να είναι αποστειρωμένα γιατί κινδυνεύετε να κολλήσετε μύκητες ή άλλα μικρόβια από προηγούμενες πελάτισσες. Το καλύτερο είναι να τα απολυμαίνει μπροστά σας.\n2. Εάν δε θέλετε να επαναλάβετε τη διαδικασία στο τέλος του μήνα, επισκεφθείτε την μανικιουρίστα σας και ζητήστε της να αφαιρέσει το τζελ. Μην επιχειρήσετε να το αφαιρέσετε μόνες σας γιατί θα βλάψετε τα νύχια σας.\nΚόστος: Απο 35 μέχρι 70 Ευρώ\nΗ πρώτη φορά είναι φθηνότερη κατά δέκα ευρώ περίπου από τις επόμενες αφού στις επόμενες χρεώνεται και η αφαίρεση του προηγούμενου τζελ.